Kepentingan Postur Sewaktu Senaman Rintangan

Anda pernah melihat sendiri sebelum ini dan mungkin tanpa disedari melakukannya sendiri- postur yang buruk sewaktu melakukan senaman rintangan. Senaman rintangan adalah cara yang berkesan untuk membina otot tetapi jika postur badan anda tidak betul, anda akan tercedera dan mungkin tidak mendapat manfaat 100% daripada senaman anda. Dalam apa jua senaman, mempunyai postur yang betul dan mensasarkan kumpulan otot yang betul boleh memberi perbezaan terhadap kesan senaman anda. Disebabkan itu, anda harus berhati-hati dan beri perhatian kepada postur anda dan bukannya menumpukan pada berat rintangan semata.

Bayangkan imej yang lebih baik dan lebih yakin

Semua tokoh sejarah hebat mempunyai postur tubuh yang sama pada foto mereka: belakang badan lurus, bahu tegap, dagu sedia. Postur yang baik boleh menunjukkan keyakinan diri dan kuasa. Malah, satu kajian baru-baru ini menunjukkan bahawa ramai berasa lebih yakin sebelum ke pentas pengucapan awam apabila mereka melakukan “postur Superman” selama beberapa saat sebelum waktu berucap.

Seperti ini

Bukan seperti ini

Mencegah Kecederaan

Mencegah kecederaan mungkin tujuan yang paling penting postur badan yang baik. Apabila anda banyak mengangkat berat, badan anda mudah untuk tidak sejajar dan sendi boleh  terkehel, atau otot dan tendon boleh terkoyak atau tegangt. Jika anda perlu untuk memilih antara berat dan bentuk, lebih baik memilih bentuk. Adalah lebih baik untuk mengangkat berat ringan dengan postur yang betul daripada mengangkat beban berat dengan postur salah dan risiko kecederaan.

Dapatkan teknik pernafasan yang betul

Satu perkara yang tidak disedari ramai orang adalah postur yang baik adalah boleh membantu anda bernafas dengan betul antara waktu rep dan set anda (rep adalah satu pergerakan lengkap senaman manakala set adalah sekumpulan rep yang diulang). Teknik pernafasan yang betul boleh memberi anda lebih tenaga untuk mengangkat berat dan mencegah risiko masalah jantung, aneurisme dan tekanan darah tinggi. Jika postur yang baik dan pernafasan yang baik datang secara semulajadi kepada anda, anda boleh mengangkat berat badan lebih mudah.

Mempunyai tulang belakang yang sihat

Ramai orang mengalami sakit belakang akibat membongkok sepanjang hari. Ini adalah untuk membuktikan bagaimana tulang belakang mudah dipengaruhi oleh postur anda. Tulang belakang yang sihat menyediakan sokongan belakang yang baik, yang penting terutamanya bagi mereka yang menghabiskan masa berjam-jam di kerusi pejabat atau berdiri.

Meningkatkan peredaran dan penghadaman

Postur yang baik bukan sahaja membantu dalam senaman, ia juga membolehkan sistem pencernaan anda untuk kekal pada kedudukan semula jadi mereka. Apabila anda membongkok atau tunduk, tekanan ke atas organ-organ dalaman bertambah dan boleh mengganggu aliran darah dan fungsi organ-organ gastrousus.

Membuat anda kelihatan lebih ramping dan lebih muda

Apabila anda berjalan ke gim, dikelilingi oleh ramai orang yang sihat, dengan bentuk badan yang optimum, sudah tentu, anda mahu menyesuaikan diri dan menurunkan berat badan. Mempunyai postur yang baik dengan serta-merta boleh menghilangkan penampilan berat anda DAN menyerlahkan bentuk tubuh anda. Anda akan kelihatan lebih ramping, lebih muda dan lebih cergas!


Di Bulan Ramadan, Makan Malam Sebaiknya Paling Lewat Pukul Berapa?

Sepanjang bulan puasa, anda hanya boleh makan antara waktu berbuka dan sahur. Sepanjang waktu yang sempit ini, seboleh mungkin anda harus tetap memenuhi keperluan nutrisi yang diperlukan. Anda mungkin perlu untuk makan beberapa kali pada masa berbuka puasa. Biasanya, sesetengah orang hanya makan makanan ringan ketika berbuka dan dilanjutkan dengan makan berat selepas solat Tarawih. Tapi ingat, jangan terus tidur selepas itu. Langsung tidur selepas makan adalah tidak baik untuk kesihatan anda. Pukul berapa paling lambat makan malam ketika puasa?

Mengapa tidak boleh terus tidur selepas makan?

Terus tidur selepas makan merupakan satu tabiat yang buruk. Mengapa? Kerana ini boleh mengganggu tidur anda dan juga memberi kesan yang buruk terhadap kesihatan anda.

1. Boleh mengganggu tidur

Tidur di saat perut anda sangat kenyang tentu boleh membuat tidur anda tidak nyenyak. Anda mungkin boleh merasakan pedih ulu hati semasa tidur sehingga membuatkan anda terbangun. Hal ini mungkin terjadi jika anda mengambil makanan pedas dan berlemak sebelum tidur.

2. Buruk bagi pesakit gangguan asid perut

Makan sebelum tidur boleh membuatkan simptom gangguan asid perut bertambah buruk. Perut yang terlalu kenyang ketika tidur boleh membuat asid perut lebih mudah naik ke esofagus, sehingga anda mungkin akan mengalami pedih ulu hati
.
Hal ini juga boleh mengganggu tidur anda. Sebaiknya anda memberikan tempoh waktu antara tidur dan makan selama beberapa jam untuk mencegah keadaan ini.

3. Buruk bagi pesakit diabetes

Langsung tidur selepas makan juga sangat buruk bagi pesakit diabetes. Mengambil makanan yang salah sebelum tidur boleh menyebabkan kadar gula darah tinggi di pagi hari. Sebaliknya, tidur ketika merasa lapar boleh menyebabkan kadar gula darah menjadi rendah di pagi hari. Apa yang penting, anda perlu memilih makanan yang tepat sebelum tidur jika anda lapar. Makanlah makanan ringan yang rendah kalori dan bebas gula, seperti agar-agar dengan gula rendah atau sayur-sayuran.

4. Menaikkan berat badan

Sebenarnya, ini tidak sepenuhnya benar. Makan malam tidak selalu menjadi penyebab kenaikan berat badan. Jenis makanan yang anda ambil semasa makan malam yang lebih mempengaruhi berat badan anda. Masa makan malam, orang cenderung memilih makanan yang berkalori tinggi dan berlemak, dan boleh menyebabkan kenaikan berat badan.

Pukul berapa paling lambat makan malam ketika puasa?

Anda disyorkan untuk memberi tempoh masa antara makan malam saat puasa dan tidur selama 2-3 jam, terutama bagi anda yang mempunyai masalah asid perut. Ini memberikan masa bagi badan untuk menghadam makanan terakhir yang anda makan, lebih-lebih lagi jika anda mengambil makanan yang sukar untuk dihadam sewaktu makan malam. Badan anda memerlukan masa sekurang-kurangnya 3 jam untuk menghadam makan malam 600 kalori yang terdiri daripada protein, karbohidrat, dan sayur-sayuran.

Semasa puasa, anda mungkin memerlukan makan malam terakhir sebelum tidur pada jam 8-9 malam, selepas solat tarawih. Anda boleh tidur paling lambat jam 11 malam. Ingat, keesokan harinya anda harus bangun lebih awal lagi untuk makan sahur.

Jika anda tidak sempat makan malam sebelum jam 9 malam namun rasa lapar sebelum tidur, sebaiknya pilihlah makanan yang lebih mudah dihadam tubuh untuk anda pengambilan. Lapar semasa ingin tidur tentu membuat anda rasa tidak selesa dan justeru boleh mengganggu tidur anda. Sepotong buah mungkin boleh menyelamatkan anda pada masa ini. Anda juga boleh tambah segelas susu.


Ini Beza Sakit Tekak Angkara COVID-19 Dengan Jangkitan Biasa!

Setiap kali mengalami kondisi sakit tekak, sudah pasti
 kita semua akan risau lantas mengaitkannya dengan simptom sakit tekak
 COVID.

Mana tidaknya, ini kerana seluruh dunia masih lagi dilanda
wabak pandemik virus korona baharu yang perlu ditangani dengan baik
.

Persoalannya, sakit tekak akibat covid macam mana? Adakah ia berbahaya dan berbeza dengan jangkitan biasa? Jom ikuti artikel ini dengan lebih lanjut!

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Sakit tekak covid macam mana ia berlaku?

COVID-19 adalah sejenis wabak pandemik yang disebabkan oleh virus korona baharu
 dan akan menjejaskan sistem pernafasan.

Penderita jangkitan virus korona baharu ini akan mengalami beberapa jenis simptom dan antaranya tentu sekali adalah sakit tekak.

Untuk pengetahuan anda, sakit tekak covid dengan jangkitan biasa tidaklah berbeza kerana gejalanya adalah lebih kurang sama sahaja.

Anda mungkin akan mengalami gejala sakit tekak yang menyebabkan kesakitan, kemerahan dan kegatalan pada kawasan tekak.

Dalam pada itu,
 simptom-simptom yang dialami oleh setiap penderita COVID-19
 juga mungkin akan berbeza bergantung kepada individu.

Jadi, mungkin adalah agak sukar untuk membezakan bahawa anda sedang mengalami jangkitan sakit tekak angkara COVID-19 atau tidak.

Sakit tekak adalah simptom umum COVID-19?

Ya, kalian juga harus faham bahawa sakit tekak covid itu mungkin adalah simptom paling utama serta pertama untuk jangkitan wabak ini.

Menurut Centers for Disease Control and Prevention (CDC), gejala sakit tekak merupakan simptom paling umum untuk penderita COVID-19.

Malahan itu, ia juga merupakan petanda awal ekoran virus ini yang biasanya akan memasuki kawasan hidung dan tekak terlebih dahulu.

Pun begitu,
 ia tidak bermakna bahawa anda tidak berisiko terkena jangkitan jika tidak mempunyai gejala
 ini pada diri.

Ini kerana terdapat juga kes di mana individu tidak mengalami sakit tekak namun disahkan positif virus korona baharu.

Disebabkan itu, adalah penting untuk kalian tahu juga simptom-simptom lain COVID-19!

Ia bukanlah satu-satunya simptom COVID-19!

Untuk lebih kepastian mengenai jangkitan wabak penyakit ini, adalah penting untuk kita semua tahu kesemua simptom-simptomnya.

Menurut Pertubuhan Kesihatan Sedunia (WHO),
terdapat beberapa simptom COVID-19 termasuklah
:

Sakit tekak

Sesak nafas

Pening kepala

Demam

Batuk

Selesema

Lemah tubuh badan

Loya

Muntah-muntah

Cirit-birit

Hilang deria bau & rasa

Jika diperhatikan, setiap simptom-simptom ini mungkin adalah gejala yang lebih kurang sama seperti jangkitan penyakit yang biasa.

Oleh itu, adalah wajar untuk kalian tahu sedikit perbezaan di antara-penyakit ini:

COVID-19

Simptom akan berlaku secara berperingkat dengan demam, batuk dan lemah tubuh badan, ini adalah gejala yang paling umum.

Simptom yang lain juga mungkin akan berlaku namun mungkin tidak begitu ketara atau teruk.

Jangkitan selesema

Simptom akan berlaku secara berperingkat dengan sakit tekak, hidung berair atau tersumbat- ini juga adalah gejala yang paling umum.

Simptom lain mungkin tidak akan berlaku kecuali demam dalam beberapa kes yang jarang terjadi.

Jangkitan flu

Simptom akan berlaku secara tiba-tiba dan kebanyakan gejalanya adalah lebih kurang sama seperti jangkitan virus korona baharu.

Simptom lain seperti pening kepala dan lemah tubuh badan mungkin tidak akan berlaku.

Untuk lebih pasti, adalah wajar untuk kalian berjumpa dan berkonsultasi dengan doktor untuk melakukan diagnosis penyakit.

Apa yang perlu anda buat jika ada simptom?

Sekiranya anda mulai berasa sakit tekak covid serta mengalami simptom-simptom lain, jangan berdiam diri dan segera berjumpa doktor.

Setelah
disahkan positif COVID-19,
 ikuti setiap langkah kuarantin yang telah ditetapkan oleh Kementerian Kesihatan Malaysia.

Setelah keluar, masih lagi awasi setiap simptom dan beritahu kepada ahli keluarga, saudara mara atau kenalan untuk mengelak jangkitan.

Sebenarnya, tidaklah begitu sukar untuk mencegah dan merawat virus korona baharu ini asalkan kita semua mempunyai kesedaran tinggi mengenai wabak ini!

Bagaimana pula untuk melegakan ketidakselesaan pada tekak?

Berbalik pula kepada tajuk utama artikel ini berkenaan dengan sakit tekak covid, apa yang boleh anda lakukan untuk legakan ia?

Sama ada ia adalah angkara jangkitan virus korona baharu atau sekadar jangkitan biasa sahaja, ada beberapa perkara yang anda boleh buat antaranya:

Minum lebih banyak air untuk kekal berhidrasi

Kumur dengan air garam untuk legakan kesakitan

Ambil lozeng atau gula-gula keras bagi
memastikan tekak kekal lembap
 dengan air liur

Guna
air-humidifier
 untuk melembapkan udara

Mandi air stim atau sauna

Rehat dengan secukupnya

Ambil ubatan dengan preskripsi daripada doktor

Paling penting, jangan berdiam diri sahaja gara-gara takut kerana segala simptom termasuklah sakit tekak covid perlu didiagnosis oleh doktor.

Sebaiknya, segera berjumpa dengan doktor dalam usaha meluruskan graf jangkitan sekali gus melawan penularan wabak
pandemik COVID-19.


Sedang Merancang? Cuba Guna Kontrasepsi Bebas Hormon, Itu Mungkin Pilihan Yang Baik!

Kaedah mencegah kehamilan bebas hormon adalah bentuk pencegahan yang tidak mempengaruhi hormon wanita. Kondom turut tergolong, tetapi alternatif lain juga masih banyak tersedia.

Sekiranya anda sedang menimbang-nimbang untuk beralih ke
cara mencegah kehamilan
 bebas hormon, sekarang adalah masa yang tepat untuk memulakannya dan kami di Hello Doktor telah mengumpulkan 7 manfaat penggunaannya.

Teruskan membaca untuk ketahui bagaimana kaedah mencegah kehamilan ini dapat memberikan manfaat pada tubuh anda, dan membantu merancang masa depan keluarga.

Untuk mendapatkan lebih banyak informasi tentang Kesihatan Seksual, anda boleh klik
di sini
.

Kaedah mencegah kehamilan bebas hormon

Dengan lambakan pilihan kontrasepsi yang tersedia di pasaran, kemungkinan untuk kalian mendapatkan opsyen yang bersesuaian untuk anda dan gaya hidup adalah tinggi.

Jika anda tidak dapat mengambil atau tidak sesuai dengan kontrasepsi hormon tertentu, atau hanya memilih
kontrasepsi bebas hormon,
 kalian masih akan mempunyai banyak pilihan untuk dipertimbangkan.

Bahkan jika anda memilih kaedah bebas hormon, kalian mungkin akan terkejut dengan kebaikan yang ditawarkan.

Kontraseptif hormon, seperti pil pencegah kehamilan dan implan hormon, mengubah tahap hormon wanita agar kehamilan tidak berlaku.

Ia menjadi opsyen yang mudah dan dipercayai.

Tetapi, ia mungkin bukan pilihan yang ideal bagi sesetengah orang dengan sebab-sebab seperti:

Pil harus diambil pada masa yang sama setiap hari.

Perlu berjumpa doktor untuk mendapatkan preskripsi atau memasukkan alat tersebut.

Ia tidak melindungi anda daripada penyakit kelamin.

Berupaya meningkatkan risiko terhadap komplikasi pembekuan darah, kanser payudara, atau mempunyai kesan sampingan seperti perubahan mood atau kenaikan berat badan.

Risiko menurunkan hormon kepada bayi jika anda menyusu.

Baca juga:

11 Kaedah Kontraseptif Yang Anda Boleh Dapat Percuma Jika Ada Insurans!

Info Lengkap Kontraseptif

Manfaat-manfaat kontrasepsi bebas hormon

#1 Kesan sampingan kontrasepsi dapat dielakkan

Kontraseptif hormon, seperti
pil pencegah kehamilan
, tetap menjadi antara pilihan popular dan secara umumnya selamat.

Namun, wujudnya potensi risiko yang berkaitan dengan pengambilan hormon.

Walaupun jarang berlaku, estrogen dapat meningkatkan risiko tekanan darah tinggi, pembekuan darah,
serangan jantung
, atau strok, terutamanya jika anda seorang perokok yang berusia lebih daripada 35 tahun.

Bukan itu sahaja, anda juga akan mempunyai
risiko lebih tinggi terkena barah payudara atau serviks.

Kesan sampingan biasanya akan menghilang seiring dengan waktu, tetapi ia boleh merangkumi sakit kepala, mual, kenaikan berat badan, perubahan mood, dan
penurunan rangsangan seks
 (libido).

#2 Sesetengah kaedah mencegah kehamilan bebas hormon menawarkan perlindungan STD & HIV!

Bebas hormon secara semula jadi, kondom adalah satu-satunya kaedah kontrasepsi yang kini diluluskan untuk menurunkan risiko dijangkiti
penyakit kelamin (STD), seperti gonorea atau klamidia, atau HIV.

Kondom lateks terbukti paling berkesan, namun kondom jenis
polyurethane
boleh digunakan jika anda atau pasangan alergi terhadap lateks.

Kondom wanita juga menawarkan perlindungan tambahan, walaupun masih belum dikaji secara menyeluruh dalam hal ini.

#3 Kontrasepsi bukan hormon boleh diguna secara berselang-seli

Sekiranya anda tidak terlibat dengan hubungan seksual secara kerap atau hanya ingin menggunakan alat pencegah kehamilan saat memerlukan,
kondom
, diafragma,
cervical caps
, atau span kontraseptif boleh digunakan.

Namun, kaedah mencegah kehamilan ini masih perlu digunakan secara konsisten dan betul setiap kali melakukan hubungan seks untuk memberikan perlindungan yang maksimum.

Pastikan untuk mengikuti arahan ditetapkan bagi setiap kaedah dicuba; sama ada
spermicide
diperlukan atau berapa lama ia perlu kekal di posisinya setelah berhubungan seks.

#4 Anda mungkin tidak perlu temui doktor!

Jika anda tercari-cara kontrasepsi yang tidak memerlukan preskripsi atau lawatan ke klinik, kontraseptif yang terjual di kaunter boleh menjadi pilihan.

Kondom lelaki dan wanita
,
spermicide
, dan span kontraseptif boleh dibeli di kebanyakan farmasi atau kedai runcit. Malah, mungkin lebih banyak pilihan di dalam talian.

Apa lagi kelebihan lain? Ia agak murah dan tidak mengeringkan poket anda!

#5 Kontraseptif bukan hormon boleh diguna semasa menyusu

Alat pencegah kehamilan yang mengandungi estrogen, seperti pil atau
patch
, tidak akan membahayakan si manja jika anda menyusukan bayi.

Tetapi ia dikaitkan dengan penurunan bekalan susu ibu, terutama pada beberapa bulan pertama pasca kelahiran.

Sekiranya hal ini membimbangkan anda, ketahuilah bahawa kontrasepsi bebas
hormon
 tidak akan mempengaruhi kuantiti atau
kualiti susu ibu!

#6 Opsyen tersedia untuk kontrasepsi bebas hormon berjangka panjang

Adakah anda inginkan kaedah mencegah kehamilan bebas hormon yang boleh bertahan selama beberapa tahun?

IUD tembaga (alat intrauterin) adalah
sejenis alat kontraseptif berbentuk T kecil
 yang dimasukkan ke dalam rahim anda oleh golongan perubatan yang profesional, menjadi pilihan yang bagus!

Ia dapat berfungsi sehingga 10 tahun, tetapi kesannya juga boleh dibalikkan sepenuhnya jika ia dikeluarkan.

Jika anda mahukan kaedah kontrasepsi yang bersifat kekal pula, anda mungkin boleh mempertimbangkan
surgical sterilization,
 dengan mengikat tiub fallopio atau pasangan lelaki anda boleh menjalani vasektomi.

#7 Kaedah mencegah kehamilan bebas hormon sebagai perlindungan tambahan!

Kadangkala, anda mungkin ingin gunakan bentuk pencegah kehamilan yang lain, seperti kondom, walaupun anda sudah menggunakan kontraseptif hormon.

Contohnya, pada minggu pertama penggunaan pil, jika anda lupa mengambilnya seperti yang diarahkan, atau sekiranya sedang menggunakan antibiotik,
pil perancang tersebut mungkin tidak akan berkesan sepenuhnya.

Dalam kes seperti ini, kontrasepsi bebas hormon dapat memberikan anda manfaat perlindungan tambahan dan ‘ketenangan fikiran’…


Jika Anda Mengalami Tekanan Darah Tinggi, Amalkan Diet Rendah Garam

Antara cara terpantas untuk menurunkan tekanan darah anda (terutamanya jika anda mengalami tekanan darah tinggi) ialah dengan kurangkan pengambilan garam. Sejak beberapa dekad yang lalu, anda pernah mendengar nasihat: Jangan banyak makan garam kerana ia tidak baik untuk jantung anda.

Garam meningkatkan tekanan darah anda
. Semakin banyak garam anda ambil, semakin tinggi tekanan darah anda.

Garam menyebabkan badan anda mengalami retensi cecair. Jika anda mengambil ianya terlalu banyak, lebihan air disimpan dalam badan anda akan meningkatkan tekanan darah anda. Ini akan menjadi masalah sekiranya anda
mengalami tekanan darah tinggi.

Untuk mendapatkan lebih banyak info tentang Kesihatan Jantung, sila dapatkannya
di sini.

Banyak makan garam tidak baik untuk kesihatan?

Garam atau sodium, ialah mineral penting untuk kehidupan.
 Ianya dikawal oleh badan melauli buah pinggang dan ia membantu mengawal keseimbangan cecair dalam badan. Ianya juga membantu menghantar impuls saraf dan memberi kesan pada fungsi otot.

Garam adalah penting bagi tubuh anda, sebahagiannya adalah kerana kemampuannya mengawal retensi air. Ini menjadikan ia berperanan penting dalam mengawal jumlah darah dan tekanan darah.

Namun, benarkah kita tidak boleh banyak makan garam? Seorang dewasa tidak disuruh mengambil lebih dari 6g garam untuk sehari, tetapi ramai dari kita mengambil lebih dari jumlah ini.

Keseimbangannya sangatlah halus. Pengambilan terlalu
banyak garam membawa kepada masalah retensi cecair
, yang berkaitan dengan tekanan darah. Bagaimanapun, saintis sebelumnya cuma mengetahui sedikit mengenai bagaimana ianya perlaku pada tahap molekular.

Kebanyakan garam yang kita ambil setiap hari adalah “tersembunyi”. Kira-kira 80% dari garam yang kita makan tersembunyi dalam makanan diproses seperti roti, biskut dan bijirin sarapan, dan disedikan sebagai makanan terhidang atau yang dibungkus pulang.

Hanya 20% datang dari
garam yang kita masukkan semasa memasak atau di meja hidangan.

Apakah makna kandungan garam?

Untuk mengelak dari garam tersembunyi dan mengurangkan perngambilan garam, adalah terbaik untuk anda mengambil makanan yang rendah garam dan menghentikan penggunaan garam semasa memasak dan di meja hidangan.

Dengan membaca label makanan, anda dapat mengelak daripada banyak makan garam. Anda juga dapat mengetahui sama ada jumlah sodium dalam garam sederhana atau tinggi (jangan dikelirukan ini dengan sodium, lihat di bawah):

Rendah
–0.3g garam atau kurang setiap 100g makanan –Ambil ini banyak sekadarnya

Sederhana –0.3-1.5g garam per 100 g makanan –Ambil pada kadar yang rendah

Tinggi –1.5g garam per 100 g makanan –Elakkan ini sepenuhnya.

Apakah makna kadar tahap sodium?

Sesetengah label mungkin tidak menyatakan berapa banyak garam terkandung dalam makanan, namun mungkin menyatakan berapa banyak sodium terkandung. 1g sodium bersamaan 2.5g garam.

Rendah – 0.1g sodium atau kurang dalam 100g makanan –Ambil banyak sekadarnya

Sederhana – 0.1-0.6g sodium per 100 g makanan –Ambil pada kadar yang rendah

Tinggi – 0.6g sodium atau lebih dalam 100g makanan –Elakkan jika mampu.

Sekiranya label tidak menyatakan berapa banyak garam atau sodium terkandung dalam makanan, lihat pada bahan penyediaan. Semakin tinggi kedudukan garam pada senarai kandungan, semakin banyak garam terkandung dalam produk tersebut.

Banyak makan garam boleh menyebabkan jantung sakit

Ini adalah antara fakta mengenai tekanan darah tinggi, juga dikenali sebagai “pembunuh senyap” kerana simptom yang terjadi tidak selalunya jelas:

Ia adalah
faktor risiko utama penyakit jantung
, pembunuh No. 1 seluruh dunia.

Ia adalah faktor risiko utama kematian wanita di Amerika Syarikat, dan factor risiko kedua tertinggi bagi lelaki.

Satu per-tiga orang dewasa dari Amerika
mempunyai tekanan darah yang tinggi
. Dan 90% dewasa di Amerika dijangaka untuk mendapat tekanan darah tinggi sepanjang umur mereka.

Lebih 40 peratus orang dewasa berkulit hitam bukan Hispanik mengalami darah tinggi. Bukan hanya tekanan darah tinggi lebih banyak dijumpai dalam yang berkulit hitam berbanding berkulit putih, tapi ia juga turut terjadi awal dalam kehidupan mereka.

Walaupun anda tidak mengalami tekanan darah tinggi, pengambilan kurang sodium boleh membantu menumpulkan risiko peningkatan tekanan darah seiring usia dan
mengurangkan serangan jantung
, kegagalan jantung, strok,
kegagalan buah pinggang
,
osteoporosis
, kanser perut dan termasuklah sakit kepala.

Air lebihan dalam badan anda akan
menyebabkan anda boroi dan naik berat badan.

Baca juga:

Rasa Suka Kita Terhadap Garam Adalah Sejenis Mekanisma Evolusi Yang Penting

Kesan Ambil Garam Berlebihan Terhadap Tubuh, Ia Hanya Memberi Kesukaran Kepada Buah Pinggang

8 Cara untuk elakkan banyak makan garam

Tip untuk turunkan tekanan darah tinggi:

Elakkan banyak makan garam. Jangan masukkan garam ketika memasak. Ini termasuklah bahan seperti kicap, serbuk kari dan kiub stok.

Dapatkan rasa ekstra dengan herba dan rempah, dan dari perasa seperti cili, halia lemon dan jus limau.

Sekiranya anda tidak dapat menghadapi ketiadaan rasa masin, anda boleh cuba mengambil garam rendah sodium sebagai ganti. Jika anda mengalami
masalah buah pinggang atau diabetes,
 semak dengan doktor atau jururawat anda terlebih dahulu.

Sos, mustard dan jeruk boleh mengandungi garam yang tinggi. Semak label dan buat pilihan rendah garam.

Roti dan bijirin mengandungi banyak garam. Semak label bagi membandingkan jenama.

Daging dan ikan salai mengandungi banyak garam
. Elakkan jika mampu.

Sekiranya anda makan di luar, minta makanan dibuat dengan garam yang lebih rendah. Kadangkala tidak dapat dilakukan, tapi berbaloi untuk dicuba.

Cari resepi rendah garam. Ada pelbagai buku resepi rendah garam di luar sana, atau anda hanya perlu cari di internet.

Jangan terlalu risau tentang kandungan tepat garam yang anda ambil, tetapi cubalah untuk sentiasa pilih makanan dengan kadar garam terendah supaya anda tidak terlalu banyak makan garam.

6g garam sehari ialah jumlah maksima yang anda boleh ambil, lebih kurang lebih baik. Pada mulanya, makanan tanpa garam terasa kosong, tapi jangan mengalah.


Abaikan Pengambilan Karbohidrat Adalah Salah!

Apabila berkait dengan proses mengurangkan berat badan, kebanyakan orang menggalakkan tidak mengambil sumber karbohidrat dalam diet seharian. Tetapi menurut pakar nutrisi, tanggapan berkenaan ternyata salah. Adalah boleh makan karbohidrat dan menurunkan berat badan tetapi anda perlu tahu mengurangkannya.

5 Sebab Anda Perlukan Karbohidrat

1. Membantu meningkatkan mood

Penyelidik mengesyaki bahawa karbohidrat menggalakkan pengeluaran serotonin, iaitu kimia otak yang sangat baik. Dalam satu kajian Arkib Perubatan Dalaman, orang yang mengikuti diet karbohidrat yang sangat rendah selama setahun iaitu yang hanya dibenarkan 20 hingga 40 gram karbohidrat setiap hari, jumlah kira-kira hanya 1/2 cawan beras ditambah satu keping roti mengalami lebih banyak kemurungan, keresahan dan kemarahan daripada mereka yang diberi diet rendah lemak, tinggi karbohidrat yang memberi tumpuan kepada tenusu rendah lemak, biji-bijian, buah-buahan dan kekacang.

2. Membantu mencegah kenaikan berat

Penyelidik Universiti Brigham Young di Utah mengikuti tabiat pemakanan wanita pertengahan selama hampir dua tahun dan mendapati bahawa mereka yang meningkatkan pengambilan serat secara amnya kehilangan berat badan. Manakala wanita yang mengurangkan pengambilan serat dalam diet mereka berat badan bertambah. Kebanyakan karbohidrat mengandungi serat makanan, yang sebenarnya merupakan karbohidrat kompleks yang tidak dapat ditemui.

3. Baik untuk jantung

Penyelidikan menunjukkan bahawa meningkatkan pengambilan serat larut (sejenis serat yang terdapat dalam makanan kaya karbohidrat seperti oat dan kacang) dengan 5 hingga 10 gram setiap hari boleh menyebabkan penurunan 5% kolesterol LDL yang “jahat”. Begitu juga, orang yang makan lebih banyak bijirin (beras perang, bulgur, quinoa) juga cenderung mempunyai kolesterol LDL yang lebih rendah dan kolesterol HDL  “baik” yang lebih tinggi.

4. Mengekalkan ketajaman minda

Berdasarkan garis panduan Persatuan Dietetik Amerika, dalam satu kajian dari Tufts University, selepas wanita yang berlebihan berat badan menjalani diet “karbohidrat rendah” selama seminggu, mereka diberitahu untuk menghapuskan karbohidrat sepenuhnya dari diet mereka dan itu adalah lebih memburukkan ujian memori berfungsi (contohnya, mengapa saya berjalan ke bilik ini?) Dan memori visuospatial (mengingati lokasi pada peta) berbanding rakan lain yang mengikuti diet rendah kalori.

5. Membantu menyingkirkan lemak

Menurut kajian dari Journal of Nutrition, pengambilan sarapan yang dibuat dengan karbohidrat “
slow-release
“, seperti oatmeal atau bijirin 3 jam sebelum bersenam dapat membantu membakar lebih banyak lemak. Ini kerana pengambilan karbohidrat “
slow-release
” tidak meningkatkan gula dalam darah setinggi pengambilan karbohidrat halus, seperti roti putih bakar. Sebaliknya, tahap insulin tidak bertambah tinggi dan kerana insulin memainkan peranan dalam memberi isyarat kepada tubuh anda untuk menyimpan lemak, dengan tahap yang lebih rendah dapat membantu anda membakar lemak. Ini sekali gus boleh mengurangkan berat badan anda.


5 Sebab Kenapa Anda Patut Makan Telur

Telur boleh menjadi sebahagian daripada diet yang sihat dan seimbang.
Dalam kajian yang diterbitkan dalam American Journal of Clinical Nutrition, penyelidik mempunyai 128 orang dengan pre-diabetes atau diabetes jenis 2 makan 12 telur per minggu atau kurang daripada 2 telur per minggu, diet selama tiga bulan. Setelah mengikuti sehingga satu tahun, mereka mendapati tidak terdapat perbezaan dalam faktor risiko kardiovaskular seperti kolesterol, gula darah, atau tekanan darah antara kedua-dua kumpulan, tidak kira berapa banyak telur yang mereka makan.

1. Meningkatkan kesihatan otak

Anda mungkin tidak banyak mendengar tentang kolin, tetapi badan anda memerlukan nutrien penting untuk berfungsi dengan baik. Kolin memainkan peranan penting dalam perkembangan dan fungsi otak anda, memori, metabolisme, dan mood. Menurut Institut Kesihatan Kebangsaan, telur adalah salah satu cara terbaik untuk dimasukkan ke dalam diet anda kerana badan anda tidak mencukupinya dengan sendirinya.

Kebanyakan wanita dewasa memerlukan sekurang-kurangnya 425mg kolin setiap hari, tetapi anda mungkin memerlukan 550mg jika anda hamil atau menyusu. Lelaki juga harus mendapatkan 550mg sehari. Anda boleh mencari 147mg kolin dalam hanya satu telur rebus yang besar (kebanyakannya adalah dalam kuning telur).

2. Baik untuk mata

Lutein dan zeaxanthin adalah dua antioksidan penting yang terdapat di retina anda, yang mana ia berfungsi untuk menapis cahaya terang untuk melindungi dan mengekalkan sel-sel yang sihat di mata anda. Penyelidikan menunjukkan bahawa lutein dan zeaxanthin boleh mengurangkan risiko penyakit mata tertentu, seperti degenerasi makula dan katarak yang berkaitan dengan usia, menurut Persatuan Optometrik Amerika. Badan anda tidak membuat antioksidan ini, jadi dapatkannya secukupnya melalui diet adalah penting dan telur sangat membantu.

3. Nutrisi baik

kolin, lutein, dan zeaxanthin bukannya satu pek nutrien. Ia menawarkan protein yang memuaskan, asid amino penting, lemak jantung yang sihat, vitamin D (yang sukar diperoleh melalui makanan), vitamin B, vitamin A, kalium, dan karotenoid (sejenis pigmen yang berfungsi sebagai antioksidan).

4. Membantu menurunkan berat badan

Kajian Australia menyimpulkan bahawa kedua-dua kumpulan telur tinggi dan rendah kehilangan jumlah berat badan yang sama. Walau bagaimanapun, iajuga mengehadkan kalorinya, yang tidak dapat dielakkan membawa kepada penurunan berat badan dengan atau tanpa telur pada hidangannya.

5. Membantu anda membina otot

Badan anda memerlukan protein untuk memperbaiki penyembuhan latihan kekuatan air kecil dalam tisu otot anda, membantunya berkembang lebih besar, lebih cepat. Itu sebabnya telur adalah sejenis snek selepas senaman yang hanya menawarkan kira-kira 6g protein. Hanya pastikan anda dapatkan keseluruhan telur, kerana kuning telur mengandungi lebih daripada 40 peratus proteinnya


Ini Kesan Perkahwinan Bawah Umur Yang Boleh Jejaskan Masa Depan Kanak-kanak!

Perkahwinan kanak-kanak yang didefinisikan sebagai perkahwinan formal atau tidak sebelum usia 18 tahun mungkin berlaku kepada lelaki atau perempuan, tetapi lebih kerap melibatkan perempuan. Di peringkat global, lebih daripada 650 juta wanita yang hidup hari ini berkahwin sewaktu usia kanak-kanak.

Prinsip-prinsip yang disenaraikan Persatuan Bangsa-Bangsa Bersatu dalam
Sustainable Development Goals
 jika ingin diterjemahkan kepada tindakan yang berkesan untuk kesejahteraan global antara lain menuntut perkahwinan kanak-kanak dihentikan. Sebagaimana yang disarankan bekas Setiausaha Agung PBB, Ban Ki Moon.

Risiko kehamilan awal

Perkahwinan kanak-kanak bererti aktiviti seksual bermula awal dan dalam kebanyakan kes, kehamilan awal. Di Chad, Guinea, Mali dan Niger, di mana perkahwinan kanak-kanak lazim berlaku, separuh daripada semua kanak-kanak perempuan yang berkahwin melahirkan anak sebelum ulang tahun ke-18 mereka.

Digabungkan dengan kekurangan tenaga, maklumat dan akses kepada perkhidmatan,
 kanak-kanak yang berkahwin mengalami kadar kematian dan ketidakupayaan selepas melahirkan lebih tinggi berbanding perempuan yang lebih berusia.

Gadis yang lebih muda daripada 15 tahun didapati 5 kali lebih berkemungkinan mati dalam proses kelahiran berbanding wanita berusia 20-an,
dan kehamilan adalah punca utama kematian di seluruh dunia untuk perempuan berusia 15 hingga 19 tahun.

Selain itu, kehamilan muda bukan sahaja berbahaya untuk si ibu, bahkan turut menjejaskan bayi dalam kandungan. Badan perempuan yang belum cukup membesar boleh menyebabkan komplikasi semasa bersalin dan kematian bayi.

Bayi kepada ibu muda ini lebih cenderung mengalami kematian berbanding mereka yang melahirkan sewaktu berusia 20-an.

Kelahiran mati atau kematian dalam masa seminggu selepas kelahiran adalah 50% lebih tinggi dalam ibu di bawah usia 20 tahun.

Mereka juga lebih berkemungkinan mendapat bayi dengan berat badan rendah
, yang memberi kesan jangka panjang yang buruk kepada bayi tersebut.

Risiko keganasan rumah tangga

Walaupun sesetengah ibu bapa percaya perkahwinan awal
akan melindungi anak perempuan mereka dari keganasan seksual
, perkara yang sebaliknya mungkin berlaku, menurut kajian PBB.

Gadis muda yang berkahwin sebelum berumur 18 tahun mempunyai risiko yang lebih tinggi menjadi mangsa keganasan rumah tangga berbanding mereka yang berkahwin pada usia yang lebih tua.

Ini lebih ketara dalam perkahwinan di mana jurang umur antara pengantin perempuan dan pasangan adalah besar.

Malah, jurang umur yang besar antara suami dan isteri adalah perkara biasa dalam perkahwinan poligami, di mana kanak-kanak menjadi isteri kedua atau ketiga kepada lelaki yang berusia.

Kanak-kanak perempuan tidak berkuasa untuk menolak seks dan kekurangan sumber atau sokongan undang-undang dan sosial untuk meninggalkan perkahwinan.

Patutkah perkahwinan kanak-kanak diteruskan?

Mereka yang mendukung perkahwinan kanak-kanak mungkin memetik norma masyarakat lalu
dan keperluan menghalalkan hubungan demi menghalang masalah seks bebas
dan penindasan hak anak di luar nikah. Namun, kajian demi kajian mendukung dapatan sebaliknya.

Segala masalah yang dikatakan dapat dibendung dengan perkahwinan kanak-kanak hanya disebarluaskan lagi dengan mengizinkan fenomena ini berlaku.

Dalam aspek
bantuan ekonomi
 kepada kanak-kanak dan keluarganya, perkahwinan awal hanya memberi keuntungan wang hantaran yang bersifat sekali cuma dengan mengorbankan faedah pendidikan jangka masa panjang.

Mereka yang berkahwin sewaktu kanak-kanak secara purata memperoleh pendapatan 9% lebih rendah berbanding mereka yang berkahwin kemudian.

Wanita bekerjaya melaburkan kembali 90% daripada pendapatan mereka kepada keluarga berbanding hanya 35% dalam kalangan lelaki.

Disebabkan itu, pendidikan kepada perempuan lebih berkesan untuk meningkatkan taraf hidup mereka,
anak-anak dan keluarga terdekat daripada strata kemiskinan berbanding perkahwinan.

Apabila seorang gadis dikahwinkan seawal usia kanak-kanak, ini bermakna pendidikannya tidak akan diteruskan, begitu juga kemampuannya untuk berdikari secara kewangan.

Peluang seorang gadis meningkatkan taraf hidup seluruh keluarganya, dan mungkin juga komuniti setempatnya akan hilang. Ini akan meneruskan lagi kitaran kemiskinan antara generasi.

Sementara jika dikira untuk mengurangkan masalah
 seks bebas
 dan
kehamilan luar nikah
, statistik menunjukkan 90% kehamilan remaja di negara membangun adalah dalam institusi perkahwinan sendiri.

Kanak-kanak yang berkahwin awal ini bukan sahaja mempunyai pengetahuan yang terhad
malah kekurangan akses kepada langkah pencegahan kehamilan
. Mendedahkan mereka kepada pelbagai risiko kesihatan akibat kehamilan di usia muda.

Menamatkan perkahwinan kanak-kanak akan mengurangkan kadar kematian di bawah lima tahun dan perkembangan fizikal anak mereka yang tertangguh disebabkan kekurangan nutrisi yang sesuai. Di peringkat global, jangkaan faedah pengurangan dua keadaan ini boleh mencapai lebih daripada 90 bilion USD setiap tahun menjelang 2030.


Kaum Hawa, Perhatikan Warna Darah Period Anda! Ini Lambang Anda Sihat Atau Tidak

Ramai wanita yang tidak kisah tentang warna darah haid normal mereka. Kebanyakan wanita tidak pernah ambil pusing kerana anggap ia merupakan sesuatu yang normal.

Namun, tahukah anda, warna darah haid normal sebenarnya melambangkan tahap kesihatan anda? Sebagai seorang wanita, anda perlu tahu bila warna darah
period
 dikira ‘tidak normal’.

Jika anda ingin tahu dengan lebih lanjut, jom ikuti artikel kami di bawah! Di sini, kami akan menggariskan maksud berbeza yang berselindung di sebalik warna darah
period.

Maksud sebenar di sebalik warna darah haid normal

Sebelum kita bercerita lebih lanjut mengenai perbezaan warna darah haid normal wanita, pertama sekali anda perlu tahu satu fakta yang penting mengenai menstruasi.

Untuk pengetahuan anda, ia adalah normal untuk warna darah haid berubah-ubah.

Sebagai contoh, warna darah haid normal yang masih baru akan berwarna merah. Namun, selepas terdedah kepada oksigen dalam satu tempoh masa yang panjang, warna darah akan bertukar menjadi coklat atau merah gelap disebabkan oleh proses oksidasi.

Oleh sebab itu, jangan cepat panik jika darah haid anda bertukar warna! Tetapi, warna darah tidak terhad kepada merah, coklat dan merah gelap sahaja.

Ada juga warna-warna lain yang anda perlu tahu seperti:

Warna darah haid normal, merah terang?

Warna ini merupakan warna biasa bagi darah haid. Merah terang atau warna merah
 cranberry
merupakan tanda haid yang sihat lebih-lebih lagi jika kitaran haid anda seragam.

Warna darah haid normal yang masih baru selalunya berwarna merah terang.

Tambah lagi jika anda baru bangun pagi, darah haid selalunya akan berwarna merah terang kerana ia masih belum bertindak balas dengan oksigen.

Namun, anda perlu risau jika nampak tompokan darah yang berwarna merah di antara dua menstruasi kerana ini merupakan tanda jangkitan.

Contohnya, penyakit kelamin (STI) seperti
gonorrhea
 dan
chlamydia
 boleh menyebabkan pendarahan vagina yang berwarna merah terang.

Selain itu, tanda lain yang mungkin
menandakan jangkitan kelamin
 ialah:

Sakit sewaktu melakukan hubungan seks.

Bau yang kurang enak daripada alat sulit.

Perlu ke tandas secara kerap.

Jika anda alami tanda-tanda berikut, berjumpalah dengan doktor dengan kadar segera.

Selain itu, pastikan anda tidak alami
pendarahan yang keterlaluan
 semasa datang haid. Ini juga merupakan petanda ada sesuatu yang tidak kena dengan haid anda!

Merah jambu

Darah haid yang berwarna merah jambu agak merisaukan jika ia tidak berlaku pada awal atau akhir menstruasi.

Selain itu, wanita yang mempunyai darah berwarna ini mungkin mempunyai kadar
hormon estrogen yang rendah
 dalam badan. Antara tanda-tandanya ialah:

Haid yang tidak teratur.

Haid tidak datang pada masa yang sepatutnya.

Sakit ketika melakukan hubungan seks.

Rasa panas pada bahagian muka dan leher secara tiba-tiba (
hot flashes
).

Emosi tidak stabil.

Jika haid berwarna merah jambu dan bertompok-tompok, ini mungkin tanda darah haid telah bercampur dengan cecair daripada serviks.

Wanita yang lanjut usia mungkin akan alami haid yang berwarna merah jambu
sebagai tanda pramenopaus.
 Untuk pengetahuan anda, pramenopaus merupakan tanda wanita sedang menghampiri fasa menopaus.

Dalam sesetengah kes, wanita yang kurang nutrisi atau mempunyai
penyakit PCOS
 (
polycystic ovarian syndrome
) juga boleh mengalami pendarahan yang berwarna merah jambu.

Ia mungkin berlaku disebabkan oleh anemia ataupun lapisan endometrium yang kian menipis.

PCOS merupakan gangguan hormon yang amat lazim dalam kalangan wanita yang sedang berada dalam umur reproduktif.

Wanita PCOS mungkin akan alami haid yang tidak teratur atau haid yang panjang dan mempunyai hormon androgen yang berlebihan.

Coklat

Jika anda mempunyai
darah haid yang berwarna coklat,
 anda tidak perlu panik kerana coklat merupakan warna yang normal untuk darah, lebih-lebih lagi jika anda berada pada hari-hari terakhir
period.

Darah berwarna coklat selalunya akan terjadi jika anda alami pengaliran darah yang lebih perlahan.

Oleh sebab itu, darah tersebut akan mempunyai masa lebih panjang untuk berinteraksi dengan oksigen.
Kesannya, darah akan bertukar menjadi warna coklat.

Akan tetapi, penyakit PCOS juga boleh menyebabkan darah menjadi coklat.

Kadangkala, darah haid yang berwarna coklat boleh
menjadi tanda kehamilan.

Apabila ovum yang telah melalui proses persenyawaan mula tertanam di dalam uterus wanita, ia mungkin akan mengakibatkan berlakunya pendarahan yang berwarna coklat.

Tanda-tanda lain termasuklah:

Rasa kejang pada kawasan perut.

Loya dan muntah-muntah.

Payudara rasa sakit.

Suhu badan meningkat.

Jika anda tidak pasti punca darah anda berwarna coklat, jangan malu untuk berjumpa doktor untuk pemeriksaan lanjut.

Warna merah gelap

Jika darah haid anda berwarna merah gelap, anda boleh tarik nafas lega kerana tiada apa yang perlu dirisaukan.

Darah yang berwarna merah gelap menandakan darah tersebut telah bertindak balas dengan oksigen, namun tidak sebanyak darah yang berwarna coklat.

Sama seperti darah coklat, darah berwarna merah gelap juga selalunya akan muncul pada akhir menstruasi iaitu ketika darah mengalir dengan lebih perlahan pada penghujung haid.

Oren

Darah berwarna oren
 merupakan tanda amaran yang amat jelas. Ia merupakan sesuatu yang pelik dan jarang berlaku.

Namun, jangan terus panik! Sama seperti darah yang berwarna merah jambu, darah haid berwarna oren mungkin tanda darah yang telah bercampur dengan cecair daripada serviks.

Tetapi, besar kemungkinan anda sebenarnya telah alami jangkitan. Pastikan anda berhubung dengan doktor secepat mungkin untuk menentukan puncanya.

Warna hitam

Bagaimana pula dengan darah haid yang berwarna hitam? Darah yang bertukar warna menjadi kehitam-hitaman mungkin bermaksud darah tersebut telah lama dibiarkan terdedah kepada oksigen.

Sama seperti darah berwarna merah gelap dan coklat, secara semula jadi darah akan bertukar kepada warna yang lebih gelap hasil proses oksidasi.

Tetapi, darah berwarna hitam juga
berkemungkinan terjadi akibat keguguran.
 Selalunya, ia berlaku disebabkan oleh keguguran senyap (
silent miscarriage
).

Wanita yang mengalami kehamilan tidak bernyawa (
non-viable pregnancy
) selalunya tidak akan alami tanda keguguran normal seperti sakit perut, kejang dan pendarahan.

Disebabkan tiada simptom yang jelas menandakan keguguran, ramai ibu yang akan rasa terkejut setelah disahkan gugur.

Imbasan
ultrasound
juga akan menunjukkan embrio tidak mempunyai degupan jantung atau mempunyai saiz yang terlalu kecil jika dibandingkan dengan tahap yang sepatutnya.

Kelabu

Darah haid yang berwarna kelabu sudah pastilah menandakan sesuatu yang tidak normal. Tidak kiralah apa pun, darah haid tidak sepatutnya berwarna kelabu!

Sama jugalah jika anda alami keputihan yang berwarna kelabu. Pastikan anda berjumpa dengan doktor dalam kadar segera untuk tentukan penyebabnya.

Ia mungkin tanda jangkitan seperti
bacterial vaginosis
. Selain itu, jika anda mengandung, darah berwarna kelabu mungkin tanda keguguran.

Bila anda perlu berjumpa dengan doktor?

Darah haid yang berwarna luar daripada kebiasaan mungkin tanda masalah kesihatan. Oleh sebab itu, pastikan anda berjumpa doktor jika:

Anda tidak datang haid 3 kali berturut-turut.

Mempunyai haid yang seragam, namun tiba-tiba menjadi tidak teratur.

Pendarahan berlaku lebih daripada 7 hari.

Telah
alami menopaus
, namun alami pendarahan selepas 12 bulan.

Pendarahan di antara dua kitaran haid.

Sakit yang amat sangat
 ketika haid.

Pendarahan yang melampau hingga perlu tukar tuala wanita sekali setiap jam.

Mempunyai kitaran haid kurang 21 hari, atau lebih 35 hari.

Kini, dengan pengetahuan yang lebih mendalam mengenai darah haid dan warna-warnanya, anda pasti akan jadi lebih arif dan peka tentang
 period
 anda.

Jika sebelum ini anda tidak ambil berat mengenai warna haid anda, inilah masa yang paling sesuai untuk berubah.

Periksa darah haid anda dan pastikan anda kekal sihat serta tidak mempunyai sebarang penyakit atau jangkitan!


Gel Aloe Vera Baik Untuk Kulit Wajah? Ikut 8 Tip Pakai Ini, Baru Boleh Dapat Manfaat!

Kita semua sedia maklum bahawa
lidah buaya memang bagus untuk kulit
 tetapi apa pula kelebihan atau kebaikan aloe vera untuk muka secara spesifik? Sebenarnya, mungkin ada banyak! Jom baca artikel ini untuk tahu dengan lebih lanjut tentangnya.

Untuk mendapatkan lebih banyak informasi tentang Kesihatan Kulit, anda boleh klik
di sini
.

Gel lidah buaya, ramuan rahsia untuk kulit!

Untuk pengetahuan anda semua,
lidah buaya adalah sejenis pokok
 berwarna hijau, berdaun tebal, berbatang dan berlendir di mana gel yang wujud di dalam tumbuhan ini ada banyak manfaat.

Tumbuhan yang turut popular dengan nama aloe vera ini biasa digunakan di dalam produk kulit kerana ia tinggi dengan vitamin dan mineral yang dikatakan bagus untuk organ terbesar manusia ini.

Dalam pada itu, gel lidah buaya juga bersifat antiradang, antioksidan serta antimikrob sekali gus menjadikan ia sebagai salah satu bahan semula jadi yang bagus untuk kulit individu.

Memandangkan
 ia juga banyak tumbuh di Malaysia
, masyarakat kita dahulu memang sudah lama menggunakan ia dalam usaha untuk mencantikkan kulit. Namun, adakah ia benar efektif?

Kenapa perlu guna aloe vera untuk muka?

Di pasaran kini, telah wujud banyak
 produk dan testimoni aloe vera untuk kulit
yang telah membawa keyakinan
 tentang kegunaan tumbuhan ini
 terhadap organ terbesar tubuh badan.

Alasannya, mungkin wujud banyak kelebihan dan kebaikan aloe vera untuk muka seperti berikut:

#1. Melembapkan kulit wajah

Gel lidah buaya dipercayai boleh membantu melembapkan kulit muka kerana tumbuhan ini tinggi dengan kandungan air (H20) yang tentu sahaja bagus kalau
anda ada masalah kulit kering
.

Baca lagi artikel berkaitan:

Mengapa Banyak Produk Penjagaan Kulit Menggunakan Urea untuk Kulit Kering?

Tip Nak Beli Produk Jika Kulit Kering Dan Kasar, Mesti Ada 7 Bahan Ini!

Selalu Sangat Cuci Muka Pun Tak Bagus, Ia Antara 7 Punca Kulit Wajah Kering!

#2. Mencerahkan kulit wajah

Gel lidah buaya dipercayai turut membantu mencerahkan kulit muka hasil agen Aloesin dan Aloin yang mampu mengurangkan sel melanin lantas membuat
 kulit lebih putih, licin dan lembut
.

#3. Mengurangkan masalah jerawat

Kebanyakan produk dan testimoni kulit di pasaran kini mempercayai aloe vera sebagai salah satu bahan kandungan yang utama ekoran ia memiliki sifat antiradang, antioksidan serta antimikrob.

Dengan sifat-sifat di atas berserta variasi nutrien yang ada di dalam gel lidah buaya ini, ia mampu untuk
membunuh bakteria punca jerawat
 dan dalam masa sama mencegah ia daripada berulang.

#4. Mengecilkan liang pori

Manfaat aloe vera untuk muka yang seterusnya adalah ia mungkin mampu mengecilkan liang pori pada kulit muka sekali gus akan membantu individu dalam usaha mencegah masalah di atas.

Bukan hanya itu, pengecilan liang pori di kulit wajah turut membantu mengurangkan
 kesan kedut atau kerut
 yang sedia ada. Hasilnya, anda mampu untuk tampil lebih cantik serta awet muda.

#5. Merawat luka, iritasi, alergi dan penyakit

Terdapat banyak isu pada kulit yang turut boleh diselesaikan dengan gel aloe vera termasuk kesan luka, iritasi, alergi atau penyakit kulit terutama
 ekzema, dermatitis, psoriasis dan lain-lain
.

Pun begitu, diingatkan juga bahawa tumbuhan ini bukan ubatan atau rawatan utama untuk segala isu yang dibangkitkan di atas. Dapatkan nasihat lebih lanjut daripada doktor pakar dermatologi.

Bagaimana cara pakai aloe vera di muka?

Dalam erti kata mudah, memang benar aloe vera untuk muka itu ada banyak manfaat dan ia boleh membantu anda merawat
 kulit agar ia lebih cantik dan sihat
. Tetapi, bagaimana cara pakainya?

Sebenarnya,
cara pakai aloe vera di muka
 tidak sukar, anda cuma kena ikut langkah di bawah:

Potong daun lidah buaya daripada pokok di bahagian yang paling dekat dengan akar. Jangan mencabut daun ketika memotong kerana ia akan membahayakan gel di dalam daun.

Cucikan dengan teliti bahagian luar daun.

Keluarkan gel daripada bahagian dalam daun.

Tambahkan beberapa titisan bahan lain seperti
lemon, limau, madu dan lain-lain
 ke dalam gel (opsyenel).

Bersihkan muka anda dengan
pembersih, pencuci dan pelembap
.

Sapukan gel pada kulit muka dengan rata.

Biarkan gel di kulit muka selama yang anda mahu.

Basuhkan gel di kulit muka sehingga yakin bersih.

Walaupun ramai orang percaya aloe vera untuk muka itu berkesan, namun ia masih boleh mengakibatkan kesan berbahaya termasuk iritasi atau alergi pada kulit terhadap sebahagian individu lain.

Untuk lebih pasti dan selamat, dapatkan konsultasi dengan
doktor atau pakar dermatologi
 dahulu!


Botulisme

Definisi

Apa itu Botulisme?

Botulisme adalah penyakit toksin dalam badan yang disebabkan oleh toksin yang dipanggil Clostridium Botulinum.

Clostridium Botulinum menghasilkan tujuh jenis toksin (berdasarkan nama saintis dari A ke G).

Walau bagaimanapun hanya toksin A, B, E, dan F mempunyai keupayaan untuk menyebabkan penyakit pada manusia.

Terdapat 3 bentuk toksin dalam badan akibat botulisme
termasuk keracunan makanan
, botulisme luka dan botulisme dalam bayi.

Apakah kebarangkalian Botulisme?

Setiap orang daripada semua peringkat umur cenderung untuk mengalami botulisme. botulisme tidak merebak dari seorang ke seorang.

Anda boleh mengehadkan keupayaan badan anda dari  penyakit ini dengan mengurangkan faktor risiko.

Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Botulisme?

Kebanyakan simptom toksin dalam badan akibat botulisme mula muncul dari 12 hingga 36 jam selepas makan.

Kira-kira 5 hingga 10% daripada kes botulisme adalah maut. Gejala pertama penyakit ini termasuk:

Pedesis;

Penglihatan kabur;

Penglihatan berganda;

Mulut kering;

Gagap;

Kesukaran menelan;

Kelemahan otot.

Bila saya harus berjumpa doktor?

Sila berjumpa doktor dengan segera jika anda mempunyai gejala botulisme.

Kerana jika penyakit ini tidak didiagnosis dan dirawat pada masanya, anda boleh lumpuh di tangan, kaki, atau lumpuh dan otot pernafasan.

Mungkin anda perlu menggunakan alat bantuan pernafasan untuk membantu pernafasan.

Punca

Apakah Punca Botulisme?

Anda akan mendapat botulisme jika makanan yang dimakan mengandungi toksin.

Punca biasa adalah kerana makanan yang tidak dijaga dengan baik.

Di samping itu, penyakit ini boleh berlaku disebabkan oleh bakteria yang memasuki dari luka kecil yang anda tidak perasan.

Bakteria akan membangun dan menghasilkan toksin. Ini kebanyakannya berlaku pada orang yang telah menggunakan dadah.

Selain itu, bayi boleh
diracuni dengan memakan spora di dalam tanah
 apabila bermain di luar, spora boleh berkembang di dalam usus dan menghasilkan toksin dalam badan.

Faktor-faktor Risiko

Apakah yang meningkatkan risiko saya kepada Botulisme?

Faktor-faktor berikut akan meningkatkan risiko toksin dalam badan akibat botulisme:

Makanan kurang bersih;

Bayi yang baru lahir;

Luka yang tidak dipasteur.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Botulisme didiagnosis?

Penyakit botulisme mempunyai gejala yang sama keadaan keracunan lain, jadi diagnosis adalah sukar dan mungkin menyebabkan kekeliruan.

Anda akan perlu melakukan beberapa ujian di makmal khusus sebelum membuat kesimpulan mengenai penyakit ini.

Ia mungkin mengambil masa 4 hari untuk mendapatkan keputusan.

Bagaimana pesakit Botulisme dirawat?

Ada rawatan yang berbeza untuk botulisme. Selalunya, doktor anda akan memeriksa tanda-tanda dan simptom dan memberikan anda pil antitoxins untuk memperlahankan lumpuh dan membuat simptom kurang teruk.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani toksin dalam badan akibat Botulisme?

Gaya hidup berikut dan rawatan rumah mungkin membantu anda menghadapi penyakit botulisme:

Majoriti kes yang berkaitan dengan makanan dalam tin, terutama sayur-sayuran. Oleh itu, berhati-hati dalam pemprosesan dan pengawetan makanan.

Rebus makanan untuk sekurang-kurangnya 10 minit, kerana toksin dimusnahkan pada suhu tinggi.

Berhati-hati apabila memberi makan bayi dengan madu. Banyak kes telah berlaku oleh kanak-kanak meminum madu tercemar.

Memastikan luka bersih, penjagaan luka yang betul
 dan tidak menggunakan dadah ketagihan untuk membantu mengurangkan risiko botulisme berkaitan dengan luka.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Seks Semasa Hamil Trimester Ketiga Mudahkan Bersalin, Betul Ke?

Emosi bercampur menunggu hari untuk melahirkan anak? Pernah dengar tak, ada orang kata cara cepat bersalin 39 minggu adalah dengan melakukan seks, namun benarkah?

Setiap kali berbicara tentang seks ketika hamil
, sudah pasti akan timbul pelbagai perkara yang merisaukan dan menakjubkan dalam masa yang sama.

Tidak kurang juga yang percaya bahawa seks semasa trimester ketiga akan mudahkan bersalin kelak.

Adakah ia merupakan fakta atau mitos? Jom sama-sama kita ikuti artikel ini untuk tahu jawapannya!

Untuk mendapatkan lebih banyak info tentang Kehamilan, sila dapatkannya
di sini.

Selamatkah seks ketika hamil trimester ketiga?

Sebelum pergi dengan lebih mendalam lagi, wajarlah untuk kita tahu tentang perkara penting ini terlebih dahulu.

Jawapannya adalah ya,
seks semasa hamil trimester ketiga
 adalah selamat dan normal untuk anda dan pasangan.

Hakikatnya bukan sahaja semasa trimester terakhir, malah suami isteri boleh bersenggama sepanjang kehamilan.

Pun begitu, ada beberapa keadaan yang memerlukan kalian berhenti seketika daripada melakukan segala aktiviti seksual di ranjang termasuklah:

Pendarahan pada faraj
– Jika faraj keluar darah sebelum, semasa atau selepas seks, berhenti lakukannya dan berjumpa doktor segera

Air ketuban telah pecah
– Ini adalah ketika seks dilarang sama sekali kerana kandungan tidak lagi dilindungi oleh air ketuban

Uri berada di bawah
– Ibu dengan kondisi yang dinamakan sebagai plasenta previa ini perlu menjauhi seks sama sekali untuk mengelakkan isu yang lebih serius

Hamil anak kembar
– Pakar menyarankan anda untuk elak seks jika mengandung anak kembar kerana mereka cenderung lahir lebih awal

Pernah mengandung bayi pramatang
– Ini kerana hormon yang dirembeskan semasa akhir trimester boleh mengakibatkan ia berulang kembali

“Seks ketika hamil ini adalah selamat jika wanita tersebut tidak mempunyai sebarang komplikasi kehamilan”, jelas Dayna Salasche, Profesor Obstetrik dan Ginekologi dari Northwestern University Feinberg School of Medicine, Amerika Syarikat.

Benarkah seks adalah cara cepat bersalin 39 minggu?

Ini adalah satu kepercayaan yang sering sahaja berlegar dan bermain di dalam fikiran ramai individu termasuklah masyarakat kita juga.

Persoalannya, adakah benar seks merupakan salah satu dari cara cepat bersalin 39 minggu (trimester ketiga atau terakhir kehamilan)?

Menurut Terry Harper, Pakar Obstetrik dan Ginekologi dari University of Colorado Hospital, Amerika Syarikat,
 seks ketika hamil bukan sahaja dibolehkan malah turut digalakkan
.

Ini kerana seks dipercayai akan merembeskan prostaglandins dalam tubuh badan – hormon yang digunakan sebagai
ubatan untuk mendorong kelahiran bayi ketika proses bersalin.

Kenyataan ini juga telah disokong oleh Elizabeth Stein, jururawat kebidanan terlatih dari Amerika Syarikat, yang mengatakan seks adalah idea baik untuk mempercepatkan kelahiran.

Pun begitu, mereka berdua sepakat menyatakan bahawa terdapat beberapa perkara yang perlu dipastikan terlebih dahulu seperti yang kami utarakan di atas tadi.

Dalam erti kata yang lebih mudah, seks mungkin merupakan antara cara cepat bersalin 39 minggu
namun kajian lanjutan masih perlu dijalankan untuk benar-benar pasti tentangnya
.

Wujudkah petua lain sebagai cara cepat bersalin 39 minggu?

Ya, mungkin ada dan antara petua cepat melahirkan anak yang paling popular di seluruh dunia adalah
 menggunakan rawatan akupuntur
.

Menurut sebuah kajian yang dijalankan University of North Carolina di Amerika Syarikat, wanita yang menjalani rawatan ini berpeluang untuk melahirkan bayi lebih awal.

Dalam pada itu juga, bakal ibu yang menjalani rawatan akupuntur juga didapati lebih berpeluang untuk
bersalin secara normal
 (39%)
berbanding kaedah caesarean
 (17%).

Selain akupuntur dan seks ketika hamil, berikut mungkin boleh jadi perkara yang boleh dicuba sebagai cara untuk cepat bersalin yang lain:

Berjalan jauh

Mengambil makanan pedas

Minyak castor

Cohosh hitam

Evening Primrose Oil (EPO)

Namun kesemua cara ini termasuklah akupuntur dan seks
 masih perlu kajian lanjutan untuk benar-benar memastikan kesahihannya
.

‘Induce’ di hospital adalah jalan terbaik!

Daripada kalian terlalu sibuk memikirkan cara cepat bersalin 39 minggu, adalah lebih baik untuk anda merujuk kepada pakar sahaja.

Ini kerana mereka boleh memberikan kalian ubatan prostaglandins untuk memulakan kontraksi.

Jika masih kurang efektif, ubatan pitocin pula akan digunakan juga untuk memulakan kontraksi.

Mungkin ada yang tanya mengapa kesemua cara ini diperlukan? Bukankah lebih bagus jika kita tunggu sahaja untuk
bersalin pada sekian waktu?

Ya, memang benar tapi kalian juga harus tahu bahawa ia sangat penting jika mempercepatkan kelahiran yang tertunda
agar tidak berlaku sebarang komplikasi tidak diingini
.


Tip Teruskan Puasa Walaupun Demam

Demam adalah keadaan ketika suhu tubuh melebihi 38 darjah celsius. Demam merupakan sebahagian daripada proses imun tubuh yang sedang melawan jangkitan akibat virus, bakteria, atau parasit. Jadi, bagaimana jika anda tetap ingin menjalani puasa semasa demam? Di artikel ini kongsikan beberapa tip menjalani puasa semasa demam.

Bagaimana menjalankan puasa semasa demam?

Walaupun kadang-kadang membimbangkan, demam yang tinggi tidak semestinya anda menghidap suatu penyakit yang serius. Demam sering dijumpai pada kes jangkitan kanak-kanak adalah tidak berbahaya. Malah, demam adalah pertanda bahwa sistem kekebalan tubuh anda sedang berusaha melawan jangkitan tersebut.

Sebenarnya ketika anda sakit, anda tidak boleh berpuasa. Orang sakit biasanya akan mendapatkan keringanan dari segi agama (anda boleh bertanya perkara ini kepada ahli agama). Namun, jika anda tetap ingin menjalani ibadah puasa semasa demam, ada beberapa hal yang harus anda perhatikan.

Walaupun demam merupakan tanda bahawa sistem imunisasi sedang bekerja melawan virus, bakteria, atau perkara lain yang masuk pada tubuh. Tetapi, anda perlu menguruskan demam sehingga anda merasa sihat, terutama ketika anda tetap ingin menjalankan puasa semasa demam. Di sini beberapa perkara yang perlu anda lakukan ketika berpuasa semasa deman.

1. Pastikan keperluan cecair mencukupi

Pastikan anda memenuhi keperluan cecair. Mengapa ia penting? Kerana ketika demam tubuh akan mengalami kenaikan suhu sehingga tubuh anda akan terasa panas. Ketika ini cecair dalam tubuh seperti meruap dan tubuh sangat mudah mengalami dehidrasi.

Elakkan dehidrasi dengan perbanyakkan minum air putih dari waktu berbuka puasa hingga menjelang imsak. Anda tidak boleh minum ais atau air sejuk, kerana boleh memburukkan lagi demam. Sebaiknya minum air suam. Anda boleh menggunakan rumus 2-4-2, dua gelas semasa berbuka puasa, empat gelas pada  waktu malam, dan dua gelas semasa sahur.

2. Tuam air suam

Menuam merupakan tindakan yang biasa dilakukan ketika demam. Namun, tuam tidak akan berkesan menurunkan suhu tubuh jika menggunakan air sejuk. Jika seseorang demam, disarankan tuam menggunakan air suam, bukan air sejuk. Ini untuk memindahkan suhu panas pada tubuh. Bahagian tubuh yang boleh dituam adalah dahi dan ketiak.

3. Elakkan memakai pakaian yang tebal

Sebolehnya elakkan selimut yang tebal dan pakaian yang panas, ini kerana melambatkan proses pelepasan panas dari dalam tubuh. Walaupun anda merasa kesejukan semasa demam, sebenarnya suhu tubuh Anda sangat tinggi, dan anda harus menurunkannya supaya tubuh menjadi lebih hangat.

Biarkan tubuh anda mengeluarkan panas yang berlebihan dengan mengenakan pakaian yang nipis dan menutupi tubuh dengan selimut atau kain yang nipis apabila diperlukan. Mengenakan baju panas dan selimut sangat berbahaya semasa demam kerana membuatkan suhu tubuh semakin tinggi.

4. Titikberatkan makanan untuk berbuka dan sahur

Anda boleh memasukkan buah-buahan ke dalam menu berbuka puasa atau sahur anda seperti tembikai dan oren. Buah-buahan ini kaya akan kandungan vitamin C, yang dapat melawan jangkitan dan menurunkan demam.

Buah-buahan ini juga akan memenuhi keperluan cecair tubuh anda. Elakkan makanan berat yang berminyak dan berlemak seperti bergoreng semasa berbuka puasa. Anda juga perlu mengelakkan makanan pedas untuk sementara waktu.

5. Ubat

Demam dengan suhu yang tidak terlalu tinggi dan tidak berlarutan dalam tempoh lama biasanya tidak memrlukan ubat. Namun untuk mengatasi ketidakselesaan tubuh, ada beberapa ubat demam yang boleh di beli di kedai ubat atau farmasi. Gunakan ubat demam ini semasa demam sudah mencapai 38 darjah celcius atau lebih.

Anda boleh memilih paracetamol, aspirin atau antibiotik. Anda makan ubat ketika waktu berbuka puasa atau sahur.  Disarankan untuk menemui doktor jika suhu demam semakin tinggi atau tidak sembuh selepas tiga hari.

Hello Health Group
 tidak menyediakan nasihat perubatan, diagnosis atau rawatan.


Pernah Tak Terfikir Kenapa Mata Jadi Merah Dan Bengkak Selepas Menangis? Ini Sebabnya!

Wajah yang bengkak, hidung merah menyala, mata merah dan bengkak adalah ‘rupa’ yang sering dialami oleh mereka yang menangis.

Wajah sebegini adalah normal dan sering dialami oleh semua
individu di dunia ini yang mengalami kesedihan
.

Namun pernahkah terlintas di fikiran anda, kenapa mata merah dan bengkak sering terjadi selepas tangisan?

Jika anda tertanya-tanya, pastikan anda teruskan membaca kerana artikel ini akan mengupas perihal mata merah dan bengkak selepas menangis dengan lebih mendalam.

Mata merah dan bengkak

Penjelasan daripada Prof. Jeremy Tuttle di Jabatan Neurosains, University Health Virginia mengenai perihal ini adalah,

“Apabila anda menggunakan mata anda untuk melihat dan tidak menangis, saluran darah yang ditugaskan untuk menyampaikan oksigen dan nutrien ke tisu-tisu tersebut tidak melebar dan hampir tidak dapat dilihat.”

Walaupun anda menangis, kelenjar lakrimal yang dekat dengan mata anda akan mengeluarkan rembesan.

Kelenjar ini biasanya berfungsi untuk membantu menjaga kelembapan mata anda.

Tetapi apabila tangisan diperlukan, saluran darah yang berhubung dengan kelenjar akan melebar untuk membekalkannya ketika mengalami
overdrive
, dan kita akan mula melihat kemerahan pada mata atau mata merah.

Ketika anda menangis, cairan yang mengeluarkan air mata harus
datang dari bekalan darah ke kelenjar.

Oleh itu, ketika anda menangis, saluran darah ke kelenjar harus melebar untuk menyediakan cairan air mata yang mencukupi.

Selain itu, jika tangisan cukup kuat, saluran darah di permukaan mata juga akan melebar.

Cara-cara menghilangkan atau mengurangkan masalah mata merah dan bengkak

Sekiranya anda menghadapi masalah mata yang merah dan bengkak selepas menangis, ini terjadi disebabkan cecair berkumpul
di kelopak mata
dan di sekitar kawasan mata.

Perkara ini mungkin boleh jadi memalukan bagi sesetengah individu terutamanya yang harus berhadapan dengan orang selepas mereka menangis.

Terdapat beberapa cara bagi meredakan kebengkakan mata, seperti:

 Letakkan hirisan timun atau beg teh.

Potongan timun dapat menenangkan dan mengurangkan mata yang bengkak, tetapi ia
lebih efektif jika anda menggunakan timun yang telah disejukkan.

Idea menggunakan beg teh adalah berkaitan dengan kafein.

Sebilangan besar teh hitam mengandungi kafein, dan ada beberapa bukti bahawa ia dapat membantu dengan meredakan bengkak, dan meningkatkan peredaran darah.

Untuk mencuba kaedah ini, basahkan dua beg teh, sejukkan selama 20 minit, dan kemudian letakkan pada mata anda selama 15 hingga 30 minit.

 Urut perlahan-lahan kawasan itu bagi merangsang aliran darah.

Anda boleh cuba untuk meningkatkan aliran darah ke kawasan yang terjejas dengan mengurut secara perlahan-lahan bahagian mata anda.

Urut mata merah dan bengkak anda secara perlahan-lahan mengikut pergerakan yang tertentu.

Kemudian, teruskan selama kira-kira 3 minit, dan ulangi mengikut keperluan.

Terdapat beberapa cara bagi meredakan bengkak mata, seperti:

Kemerahan yang anda alami selepas tangisan adalah datang daripada saluran darah yang mengembang.

 Gunakan titisan mata

Titisan mata boleh digunakan untuk membantu apa sahaja dari masalah kekeringan
 hingga menambah pengeluaran air mata semula jadi anda.

Untuk mengelakkan kerengsaan mata merah dengan lebih berkesan, cuba pilih
eye dropper
yang bebas bahan pengawet dan mengandungi lebih sedikit bahan tambahan.

Sebilangan besar formula tidak digalakkan untuk orang yang memakai kanta lekap, jadi baca label dengan teliti dan pertimbangkan untuk mengeluarkan kanta lekap anda sebelum menggunakannya.

Rumusan

Kaedah-kaedah yang disebut ini akan membantu meredakan gejala mata merah dan bengkak yang anda alami setelah menangis.

Perbuatan ini juga secara tidak langsung mampu memberikan kelegaan dan ketenangan kepada diri anda oleh kerana aktiviti
self-love
yang diamalkan.

Cara-cara ini mungkin akan dapat
membantu anda mengatasi kesedihan dan kemurungan
 yang menyebabkan tangisan.

Namun begitu, anda harus ingat, andai sampai satu tahap yang tidak lagi tertanggung oleh anda, pastikan anda mendapatkan bantuan golongan profesional sebelum keadaan bertambah melarat.

Jika malu hendak mendapatkan pertolongan formal, anda boleh cuba berkongsi dengan orang yang rapat dan dipercayai.

Moga artikel ini dapat memberikan penjelasan dan informasi berguna kepada anda, terutamanya bagi mereka yang kini sedang dilambung kesedihan.


AWAS, 6 Golongan Wanita Ini Tidak Digalakkan Guna IUCD Untuk Rancang Kehamilan!

Ada pasangan yang menggunakan
Intrauterine Device
 (IUD) atau lebih dikenali sebagai IUCD sebagai kaedah kontraseptif.
Persoalannya, apa itu IUCD dan bagaimana ia berfungsi?

Selain itu, kita juga perlu tahu tahap keberkesanan dan risikonya. Jom kita ikuti artikel dengan lebih lanjut.

Untuk mendapatkan lebih banyak info tentang Kesihatan Seksual, sila dapatkannya
di si
n
i.

Apa itu IUCD?

Ia
adalah sebuah
alat mencegah kehamilan yang dipasang di dalam rahim wanita
. Ia berbentuk seakan huruf “T” dan diperbuat daripada plastik.

Secara umumnya, terdapat 2 jenis IUCD iaitu:

Copper
 – Alat yang disaluti tembaga ini akan menyebabkan rahim dan
tiub fallopia
 secara tidak langsung menghasilkan cecair yang boleh merosak atau membunuh sperma.

Mirena
 – Alat yang mengandungi hormon progesteron ini akan membuat mukus dan serviks tebal dan melekit agar sperma tidak dapat tembus ke rahim lalu merosak dan
membunuh sperma.

Sebelum memutuskan untuk menggunakan jenis IUCD, anda perlu tahu bahawa alat ini sangat berisiko tinggi kerana ia akan dipasang di dalam rahim anda.

Sebaiknya, anda berbincang terlebih dahulu dengan doktor pakar untuk mendapatkan khidmat nasihat dan rawatan yang terbaik buat anda.

Apa itu IUCD: Fahami fungsinya

Secara umumnya, alat ini akan dipasang di dalam rahim dengan tujuan merosak dan membunuh sperma yang ingin masuk ke dalam rahim.

Ini membolehkan anda dan pasangan
menjalani dan menikmati kehidupan seks seperti biasa
 tanpa menghiraukan kemungkinan berlakunya kehamilan luar jangkaan.

IUCD yang disaluti tembaga akan bertanggungjawab untuk menghalang sperma daripada menyuburkan telur dan memasukinya.

IUCD yang disaluti dengan hormon progesteron pula berfungsi dengan cara yang sama, tetapi juga akan menebalkan mukus serviks, menipiskan lapisan rahim, dan dalam beberapa kes menghentikan
proses ovulasi
 sama sekali.

Siapa yang tidak digalakkan menggunakannya?

Selain wanita yang masih belum mempunyai anak, wanita juga
tidak digalakkan untuk menggunakan kaedah perancangan keluarga ini
 sekiranya anda:

Mempunyai alahan terhadap tembaga

Mempunyai kehamilan di luar rahim

Menghidapi jangkitan kelamin

Menghidapi penyakit PID

Mengalami kanser rahim atau
kanser serviks

Mengalami pendarahan faraj yang tidak normal

Apa itu IUCD: Keberkesanan

Kedua-dua jenis IUCD ini sebenarnya sangat berkesan dalam
mencegah kehamilan.

Ia dipercayai oleh pakar akan mengurangkan peratusan anda untuk hamil kepada 1% sahaja jika ia dipasang pada kedudukan yang betul di dalam rahim.

Paling penting, IUCD jenis mirena juga telah terbukti mampu mengawal menorrhagia.

Sebaik sahaja ia diletakkan di dalam rahim, alat ini dapat bertahan dalam masa yang lama.

Selain itu, IUCD jenis tembaga boleh kekal dalam rahim sehingga 10 tahun lamanya dan IUCD jenis hormon progesteron boleh kekal 3 hingga 5 tahun, bergantung kepada jenama.

Ini adalah pilihan yang baik buat mereka yang belum lagi bersedia untuk memulakan keluarga.

Ketahui risikonya

Kini anda sudah mengetahui apa itu IUCD dan fungsinya. Tetapi ada terdapat risiko bagi mereka yang menggunakannya?

Amnya apabila anda memutuskan untuk memasang IUCD dalam rahim, anda mungkin akan mengalami beberapa kesan sampingan seperti yang berikut:

Pakai IUCD tapi tak period
 kerana untuk beberapa bulan pertama, akan berlaku
pendarahan yang tidak teratur
 pada faraj

Tempoh haid lebih lama dengan lebih kekejangan terutamanya jikaa anda memasang IUCD jenis tembaga

Atau sekiranya anda memasang IUCD jenis hormon progesteron pula, haid anda mungkin lebih ringan dan lebih pendek atau anda tidak langsung mengalami tempoh haid

Selain itu, anda mungkin berasa
sakit kepala
, loya, tumbuh jerawat dan kelembutan payudara

Anda juga mungkin akan mengalami lebih tinggi risiko
kehamilan luar rahim
dan keradangan pelvik

Baca juga:

Juga, bagi sesetengah individu, mereka mungkin me
ngalami beberapa masalah yang jarang berlaku seperti:

Pemecatan
: IUCD mungkin boleh terkeluar sendiri dari rahim wanita secara tidak sengaja. Kadang-kadang anda juga tidak tahu apa yang telah berlaku.

Kemungkinan ia berlaku adalah 3 hingga 10 peratus untuk IUCD copper dan 3 hingga 6 peratus untuk mirena dalam tahun pertama pemasangannya.

Anda perlu jumpa doktor untuk memeriksa dalam tempoh 3 bulan pertama selepas IUCD itu mula-mula dipasang di dalam rahim.

Penembusan
: IUCD mungkin menolak dan menekan dinding rahim semasa ia sedang dimasukkan ke dalamnya.

Penyakit radang pelvik

(PID)
: terdapat risiko jangkitan yang sangat rendah daripada bakteria masuk ke dalam rahim anda semasa IUCD dipasang.

Baiklah, sekarang kita sudah tahu apa itu IUCD dan ia memang berkesan untuk mencegah kehamilan namun masih mempunyai risikonya.

Jadi, sila berbincang dengan doktor terlebih dahulu sebelum memutuskan untuk
 menggunakannya sebagai kontraseptif
!


Atresia Biliari

Definisi

Apa itu Atresia Biliari?

Atresia biliari daripada
Atresia
;
ketiadaan bukaan pada tubuh atau organ bertubul manakala
biliari
;
berkaitan hempedu merujuk kepada
keadaan yang jarang dijumpai yang menyebabkan penyumbatan dalam saluran hempedu. Saluran hempedu dalam hati, yang turut dikenali sebagai saluran hati (hepatic duct) adalah saluran yang membawa hempedu daripada hati ke pundi hempedu untuk simpanan dan ke usus kecil untuk pencernaan. Hempedu ialah cecair yang dihasilkan hati untuk dua fungsi: membawa toksik dan sisa badan serta membantu badan mencerna lemak dan menyerap vitamin yang larut lemak A, D, E dan K. Apabila saluran hempedu tersumbat, hempedu akan terkumpul dalam hati dan meyebabkan kerosakan hati. Ini menyukarkan fungsi hati untuk menyingkirkan toksik dalam badan.

Terdapat dua jenis atresia biliari, fetal (sewaktu janin) dan perinatal (sekitar waktu kelahiran). Atresia biliari sewaktu janin berlaku sewaktu bayi masih dalam kandungan. Biliari atresia perinatal adalah lebih kerap berlaku dan tidak kelihatan sehingga 2 hingga 4 minggu selepas kelahiran. Sesetengah bayi terutamanya yang menghidap atresia biliari jenis fetal turut mempunyai kecacatan pada jantung, limpa atau usus.

Apakah kebarangkalian Atresia Biliari?

Atresia biliari sangat jarang dijumpai dan berlaku hanya pada satu dalam setiap 18,000 bayi. Ia lebih kerap dijumpai dalam kalangan bayi perempuan, bayi pramatang, dan bayi berketurunan Asia atau
African American
.

Simptom-simptom

Apakah simptom-simptom Atresia Biliari?

Simptom pertama atresia biliari adalah jaundis dan kekuningan mata. Jaundis mungkin sukar untuk dikesan. Kebiasaannya, bayi dilahirkan dengan jaundis dalam minggu 1-2 dan hilang daripada minggu 2 ke 3. Manakala bayi dengan atresia biliari, mengalami jaundis yang kian melarat

Terdapat juga simptom lain untuk atresia biliari seperti:

Air kencing yang gelap;

Najis kelabu atau putih

Tumbesaran bayi yang perlahan.

Terdapat simptom dan tanda lain yang tidak disebut. Jika anda mempunyai sebarang soalan tentang simptom berikut, dapatkan saranan doktor.

Bila saya harus berjumpa doktor?

Jika selepas 2-3 minggu kelahiran bayi anda masih mempunyai simptom seperti jaundis atau najis berwarna putih atau kelabu, anda patut membawa bayi anda berjumpa doktor secepat mungkin.

Punca

Apakah punca Atresia Biliari?

Walaupun punca sebenar atresia biliari tidak diketahui, terdapat beberapa faktor risiko yang diketahui berkait dengan atresia biliari.

Faktor-faktor Risiko

Apakah yang meningkatkan risiko saya kepada Atresia Biliari?

Terdapat beberapa faktor yang dapat meningkatkan risiko berlakunya atresia biliari, termasuklah:

Jangkitan virus atau bakteria selepas kelahiran

Menghidap penyakit autoimun yang menyerang hati atau saluran hempedu

Mutasi genetik

Kecacatan kongenital pada hati dan saluran hempedu

Pendedahan kepada bahan yang berbahaya

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Atresia Biliari didiagnosis?

Untuk menentukan diagnosis yang tepat, doktor anda mungkin akan melakukan ujian berikut:

Mengambil keterangan kesihatan dan pemeriksaan fizikal

Ujian darah;

X-ray pada abdomen;

Ultrabunyi;

Imbasan pada hati;

Dan/atau biopsi hati

Bagaimana pesakit Atresia Biliari dirawat?

Atresia biliari kebiasannya dirawat dengan pembedahan, terutamanya pembedahan yang dikenali sebagai prosuder Kasai, atau dengan cara pemindahan hati.

Prosuder Kasai

Kebiasannya ini adalah rawatan utama bagi atresia biliari. Sewaktu pembedahan ini, ahli bedah akan membuang saluran hempedu yang tersumbat dan menarik gelung usus ke atas untuk menggantikannya. Dengan cara ini, hempedu tersebut akan mengalir terus ke dalam usus kecil. Jika pembedahan ini berjaya, pesakit tersebut akan bertambah sihat dan tidak akan mengalami masalah hati.

Jika pembedahan ini gagal, bayi tersebut akan memerlukan pemindahan hati dalam masa 1-2 tahun. Walaupun pemindahan tersebut berjaya, bayi tersebut berisiko menghidap sirosis disebabkan penyumbatan saluran hempedu (obstructive biliary cirrhosis) sewaktu dewasa. Disebabkan itu, pesakit perlu diperiksa secara kerap untuk melihat keadaan hati mereka.

Pemindahan hati

Kemajuan dalam pembedahan pemindahan organ telah meningkatkan kecekapan pengurusan pemindahan hati dalam kanak-kanak. Sebelum ini, hanya pemindahan hati daripada penyumbang yang bersesuaian, iaitu penyumbang kanak-kanak yang telah meninggal yang dapat dilaksanakan. Namun, sekarang dengan kecanggihan pembedahan, pakar bedah dapat menggunakan hati daripada penyumbang orang dewasa. Ini dikenali sebagai pemindahan secara pengecilan (reduced size) atau secara perpecahan (split).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Atresia Biliari?

Perubahan gaya hidup dan rawatan tambahan berikut mungkin dapat membantu anda menangani atresia biliari:

Kanak-kanak dengan atresia biliari selalunya kekurangan nutrisi dan memerlukan diet istimewa seiring dengan usia mereka. Disebabkan itu mereka memerlukan kalori yang lebih banyak dalam diet harian mereka.

Selepas pemindahan hati, kebanyakan kanak-kanak boleh makan secara normal. Tetapi, anda hendaklah sentiasa mendapatkan saranan pakar kanak-kanak tentang diet yang sesuai untuk anak anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ada Sakit Hernia? Jangan Bimbang! Cuba 9 Petua Ini Untuk Lega Dan Kecutkan Angin Pasang

Kemunculan
hernia
 atau
angin pasang
 boleh memberikan ketidakselesaan dan gangguan fikiran berpanjangan kepada individu yang mengalaminya. Bagi mengatasi masalah seperti ini, kami akan kongsikan beberapa petua kecutkan angin pasang yang boleh anda cuba. Angin pasang lelaki mahupun perempuan boleh dirawat di rumah dengan mengikuti cara-cara seperti di bawah ini.

Untuk mendapatkan lebih banyak info berkenaan Kesihatan, anda boleh klik
di sini
.

9 cara dan petua kecutkan angin pasang

Ada sembilan tip yang boleh dicuba untuk melegakan atau menghilangkan
angin pasang
 atau hernia anda. Ikuti 9 tip yang kami berikan ini:

#1. Kerapkan berjalan kaki

Apabila seseorang yang mengalami hernia
berjalan kaki
, ia bukan sahaja menguatkan bahagian atas tetapi juga bahagian bawah abdomen dan lantai pelvis.

Berjalan pantas selama 30 minit setiap hari bukan sahaja berkesan merawat hernia yang dialami, tetapi juga memberikan ketenangan fikiran kepada penghidapnya agar tidak terlalu memikirkan hal tersebut.

#2. Petua kecutkan angin pasang: Selalu bersenam

Hernia berlaku apabila terdapat kelemahan tisu yang terletak di sekitar organ.

Oleh itu, untuk mengurangkan bengkak dan ketidakselesaan yang dialami, anda perlu menguatkan otot-otot di kawasan ini.

Terdapat
senaman
 tertentu yang boleh menguatkan kawasan pangkal paha anda.

Antaranya ialah

Mengangkat kaki ke atas

Senaman berbasikal secara mendaki

Memicit bantal untuk menguatkan otot

Senaman di dalam kolam

#3. Gunakan ais

Antara simptom hernia yang biasa berlaku ialah seperti bengkak, kemerahan, dan sakit pada perut atau pangkal paha.

Simptom-simptom ini boleh diatasi dengan menggunakan pek ais.

Oleh itu, apabila anda mengalami sebarang gejala di atas, letakkan pek ais terus pada kawasan yang terjejas bagi melegakan kesakitan, mengurangkan kontraksi,
kembung perut
 dan juga keradangan.

#4. Petua kecutkan angin pasang: Minum teh halia

Halia merupakan antara remedi tradisional yang boleh digunakan bagi merawat angin pasang lelaki dan perempuan.

Teh halia boleh membantu melegakan kesakitan pada perut selain mengelakkan kejadian
gastrik dalam perut
.

Ini sekali gus boleh mengurangkan risiko asid refluks yang boleh berlaku.

Anda boleh menambahkan halia di dalam teh kosong atau merebus halia untuk diminum airnya.

#5. Tahan hernia apabila batuk atau meneran

Sekiranya anda menghidap angin pasang, bersin, batuk atau
meneran
 ketika membuang air boleh menambahkan lagi beban atau tekanan pada kawasan yang benjol.

Bagi mengelakkan ia menjadi lebih buruk, pastikan anda memegang atau menahan benjolan tersebut.

 Ini untuk memastikan agar benjolan itu tidak menjadi semakin besar.

#6. Elakkan makanan penyebab keradangan

Salah satu petua kecutkan angin pasang adalah dengan mengelakkan makanan punca keradangan.

Antara jenis makanan yang boleh menyebabkan keradangan ialah seperti makanan yang
mempunyai gluten
 dan juga makanan yang diproses.

 Jika sebahagian usus telah membentuk hernia, amat penting untuk mengelakkannya daripada mengalami keradangan.

Jika tidak, anda mudah untuk merasakan pedih ulu hati atau kembung perut.

#7. Kekalkan berat badan sihat

Berat badan yang ideal dan sihat boleh membantu mengekalkan bekalan darah beroksigen, sekali gus mengelakkan hernia tersebut tidak bertukar lokasi.

Anda disarankan untuk melakukan senaman bagi mengekalkan
berat badan
 yang optimum.

Namun, pastikan anda tidak melakukan senaman berat kerana ia boleh mengganggu angin pasang dan menyebabkan lebih banyak kesakitan.

#8. Petua kecutkan angin pasang: Lakukan yoga

Yoga
 merupakan antara petua kecutkan hernia yang berkesan.

Sesetengah posisi yoga boleh melegakan tekanan pada badan, menguatkan otot dan menutup laluan hernia yang sudah terbentuk.

#9. Ambil makanan yang tinggi serat

Elakkan
masalah sembelit
 daripada berlaku ketika mengalami angin pasang.

Ini kerana, meneran dengan kuat kerana masalah sembelit boleh menyebabkan hernia semakin teruk.

Antara cara mengurangkan masalah sembelit adalah dengan memakan lebih banyak makanan tinggi serat.

Contohnya seperti sayuran berdaun hijau, lobak merah, kekacang dan juga keledek. Selain itu, anda juga boleh memakan buah-buahan seperti epal, betik, tembikai dan buah pir.

Kesimpulan

Angin pasang atau hernia yang berlaku boleh diuruskan dengan baik jika anda tahu apa yang perlu dibuat.

Pastikan anda cuba tip dan petua-petua di atas bagi mengurangkan kesakitan dan mengecutkan angin pasang yang dialami.

Paling penting, jangan meneran dengan kuat dan jangan membuat kerja-kerja berat jika mengalami angin pasang!


Haid Datang Tak Menentu? Ini 23 Punca Period Tidak Teratur!

Kitaran haid adalah satu perkara penting dalam aspek kesuburan wanita. Tetapi apa yang dimaksudkan dengan period tak teratur atau kitaran haid tidak normal? Paling penting, adakah ia boleh memberi kesan kepada kehamilan?

Apa Itu Kitaran Haid?

Haid melibatkan endometrium yang merupakan lapisan uterus, disingkirkan. Penyingkiran ini akan membuatkan
pendarahan
dari rahim keluar melalui faraj
1
.
Haid biasanya bermula semasa usia akil baligh bagi seseorang anak gadis
, di antara umur 8 sehingga 16 tahun dan ia akan berterusan sehingga individu itu mengalami menopaus, pada usia antara 51 tahun
1
.

Purata kitaran haid (tempoh daripada awal haid hingga ke kitaran haid seterusnya) yang normal bagi seseorang individu kebiasaannya adalah selama 28 hari
1
.
 Namun, ia berbeza bagi setiap individu.

Maka adalah normal untuk anda mempunyai kitaran haid yang lebih pendek atau panjang. Kitaran yang tidak teratur adalah apabila tempoh kitaran melebihi 35 hari atau kitarannya tidak menentu
2
.

Memahami Period Tak Teratur

Haid yang tidak teratur turut dikenali sebagai
oligomenorrhea
 – apabila jumlah bilangan haid yang dialami kurang dari 4 hingga 9 kali setahun
2
.
 Ia boleh berlaku jika anda mengamalkan kaedah kontrasepsi, ketidakseimbangan hormon,
perubahan hormon
 ketika dalam proses menopaus dan mengamalkan senaman ketahanan.

Kitaran period tak teratur juga didefinasikan apabila jarak antara haid anda kerap berubah. Haid anda mungkin datang lebih awal atau lebih lewat daripada kebiasaan
2
.

Sebilangan besar wanita akan mengalami senggugut ketika haid
 atau dalam istilah perubatannya
dysmenorrhoea
8
.
 Selalunya kesakitan yang dialami adalah berskala ringan. Pun begitu bagi 1 daripada 10 wanita, mereka mengalami
senggugut teruk
 sehingga boleh menjejaskan aktiviti harian
8
.

Jika senggugut tersebut menjadi lebih teruk sehingga mengganggu aktiviti biasa anda, berjumpalah dengan doktor. Antara rawatan yang boleh mungkin membantu mengurangkan
kesakitan senggugut
 ketika period tak teratur adalah seperti:

Terus aktif seperti biasa serta cuba lakukan teknik urutan dan relaksasi
8
.

Haba panas
. Anda mungkin berasa lebih tenang dengan meletakkan botol berisi air panas di bahagian bawah perut (abdomen) atau mandi air panas
8
.
 Selalunya, senggugut terjadi dalam tempoh sementara sahaja dan ini mungkin apa yang anda perlukan. Tetapi pastikan botol berisi air panas itu tidak terlalu panas!

Ubat tahan sakit dan ubat tahan sakit antiradang
nonsteroid
 (
NSAID
) boleh membantu untuk mengurang kesakitan.
NSAID
 berfungsi dengan menyekat bahan kimia prostaglandin yang dianggap sebagai
punca kesakitan

8

.

Hormon kontraseptif gabungan (
CHC
) dalam bentuk pil, tampalan atau cincin. Ini juga antara pilihan yang boleh diguna jika anda memerlukan pencegahan kehamilan
8
.

Walau bagaimanapun, anda amatlah digalakkan untuk mendapatkan rujukan doktor atau ahli farmasi anda sebelum mencuba sebarang rawatan yang mungkin membantu mengurangkan kesakitan senggugut ketika period tak teratur kerana puncanya itu boleh disebabkan oleh beberapa faktor.

Baca penerangan lanjut kami seperti di bawah. Paling penting, jangan merana dalam diam.

Apakah Simptom Period Tak Teratur?

Simptom utama haid tidak teratur seperti yang disebut di atas adalah apabila kitaran menjadi lebih panjang daripada 35 hari atau tidak menentu dan kerap berubah.

Jika darah haid yang keluar terlalu banyak atau berkurangan, ia juga antara simptomnya, selain dari tempoh kedatangan haid yang berbeza-beza setiap kali haid tiba
2
 .

Antara simptom period tak teratur yang lain adalah
3
 .

Kekejangan pada bahagian belakang badan atau kekejangan badan

Payudara terasa berat atau sakit

Mengalami sakit kepala

Muncul jerawat

Tidur terganggu

Berlaku perubahan emosi

Perut kembung

Cirit-birit

Mengapa Masalah Kitaran Haid Tidak Normal Boleh Berlaku?

Berikut antara penyebab mengapa kitaran haid menjadi tidak teratur
3
 ,
4
 ,
5
 ,
6
:

Kitaran kehidupan dan kehamilan

Ketiadaan haid 2 hingga 3 tahun selepas haid pertama bermula
5

Perimenopaus, kitaran haid akan berakhir
5

Kehamilan
3
,
4

Tempoh selepas bersalin
4

Menyusukan bayi
4

Perubahan fizikal atau emosi

Tekanan kronik
5

Senaman yang berlebihan
3

Pengambilan atau penyalahgunaan bahan tertentu
6

Perubahan berat badan secara mendadak
3

Gangguan pemakanan seperti tidak mendapat kalori yang mencukupi
4

Pengambilan ubat-ubatan tertentu
3

Keadaan perubatan tertentu

Sindrom ovari polisistik
 (PCOS)
4

Gangguan tiroid
3

Diabetes yang tidak terkawal
6

Penyakit keradangan pelvis
4

Kanser tertentu atau kewujudan ketumbuhan
4

Gangguan pendarahan
4

Keadaan perubatan lain seperti hiprtprolaktinemia, kegagalan ovari pramatang
6

Pemeriksaan Doktor Untuk Kitaran Haid Tidak Normal

Bergantung kepada punca terjadinya haid tidak teratur itu, anda mungkin tidak perlu mendapatkan nasihat perubatan jika sentiasa mempunyai kitaran haid tidak normal atau baru sahaja mengalami akil baligh.

Bagi period tak teratur yang disebabkan oleh
PCOS
, melakukan perubahan gaya hidup terbukti menjadi pendekatan paling berkesan. Gaya hidup yang sihat merangkumi
9
:

Pengambilan diet pemakanan yang seimbang dan berkhasiat

Menjaga dan mengekalkan berat badan yang sihat

Kekal aktif semaksimum mungkin

Meminimumkan tabiat berbahaya seperti merokok dan pengambilan alkohol secara berlebihan

Walau bagaimanapun, sekiranya kitaran haid masih tidak teratur, disertai dengan
kesakitan senggugut yang masih tidak berkurangan,
 dapatkan rujukan doktor untuk mengenalpasti punca kitaran haid tidak teratur, dan kebenaran untuk pengambilan ubat-ubatan tertentu yang mungkin dapat mengatasi masalah senggugut yang terjadi.

Doktor kebiasaannya akan mempreskripsi ubat tahan sakit atau ubat antiradang
nonsteroid
 (
NSAID
) untuk mengendali sakit senggugut
8
 .

Akan tetapi, dapatkan nasihat doktor juga sekiranya:

Kitaran haid anda tiba-tiba menjadi tidak teratur dan anda berusia bawah 45 tahun

Anda mengalami haid lebih kerap daripada setiap 21 hari atau kurang kerap daripada setiap 35 hari
5
 .

Haid anda lebih lama daripada 7 hari

Terdapat perbezaan besar (sekurang-kurangnya 20 hari) antara kitaran haid yang paling singkat dan paling panjang

Anda mengalami period tak teratur dan anda sedang berusaha untuk hamil

Anda tidak mengalami haid lebih daripada 3 kali dalam masa setahun
3
 .

Pendarahan
yang anda alami adalah banyak berbanding kebiasaannya
4

.

Anda mungkin tidak mempunyai sebarang masalah, tetapi memahami punca di sebaliknya mungkin membantu anda. Kemudian, anda mungkin dirujuk kepada pakar ginekologi jika anda memerlukan sebarang ujian atau rawatan.

Adakah Peluang Kehamilan Boleh Terjejas Jika Period Tak Teratur?

Anda mungkin sukar untuk hamil jika mempunyai kitaran haid yang tidak teratur
 kerana kemungkinan untuk tidak mengalami ovulasi secara sempurna. Akan tetapi usah risau, mengadakan hubungan kelamin setiap 2 atau 3 hari boleh membantu meningkatkan peluang kehamilan
5
 .

Anda tidak perlu menyasarkan
tingkap kesuburan
 kerana ovulasi anda tidak teratur. Anda mungkin memerlukan rawatan hormon atau rawatan kesuburan jika sukar untuk hamil secara semula jadi
5
 .

Gaya Hidup Boleh Menjejaskan Kitaran Haid Tidak Normal?

Jika tekanan merupakan antara penyebab anda mengalami gangguan kitaran tidak teratur, anda harus cuba mempelajari teknik pengurusan tekanan seperti meditasi atau yoga
7
 .

Cuba untuk tidak bersenam secara berlebihan dan jangan terlalu mengawal pengambilan diet pemakanan secara keterlaluan
7
 , kerana ia turut boleh mengganggu kitaran haid anda.

Jika anda mengambil sebarang pil kontraseptif, pastikan anda mengikut arahan perubatan yang diberikan
7
 .
Paling penting, pastikan anda mengawal dan memberikan perhatian kepada gaya hidup yang lebih sihat.

Jika simptom kitaran haid tidak normal anda menjejaskan aktiviti harian, sila dapatkan rawatan yang sepatutnya.

Semoga perkongsian ini berguna!


Mengapa Merokok Bertalu-talu Selepas Iftar Lebih Berbahaya Daripada Apa yang Anda Fikirkan

Ramadan dikenali sebagai bulan berpuasa untuk umat Islam di seluruh dunia. Ini adalah bulan di mana semua individu yang beriman datang bersama-sama, menahan diri daripada sebarang jenis pemakanan daripada subuh hinggalah matahari terbenam. Selain makan dan minum, merokok juga dilarang di siang hari dan perkara ini boleh menjadi sangat mencabar untuk seorang perokok. Sebenarnya, ramai dalam kalangan perokok cuba untuk mengimbangi larangan sepanjang hari tersebut melalui merokok bertalu-talu semasa Iftar.

Merokok bertalu-talu adalah tabiat merokok beberapa batang rokok secara berturut-turut tanpa henti. Bukan sahaja terhad kepada rokok, istilah ini juga boleh merujuk kepada penggunaan paip atau cerut. Kurangnya nikotin yang merupakan faktor ketagihan dalam rokok, dipercayai menyebabkan perokok merokok secara bertalu-talu kerana mereka perlu mengekalkan tahap tertentu nikotin untuk mengelakkan ketagihan.

Merokok bertalu-talu setelah iftar boleh memberi kesan mendadak dan langsung kepada tubuh badan kita. Pengenalan secara tiba-tiba bahan-bahan toksik meletakkan sistem pernafasan dan saraf pada risiko yang tinggi. Sesetengah perokok juga akan menghisap rokok sebagai cara pertama untuk berbuka puasa. Sekarang cuba anda bayangkan, memasukkan perut kosong anda dengan racun dan toksik selepas lebih dari 12 jam berpuasa. Anda memutuskan untuk memilih bahan berbahaya yang terbukti yang boleh menyebabkan kesusahan pencernaan berbanding daripada mengisi perut anda dengan makanan dan minuman.

Oesophagal sphincter bawah (LES), injap otot pada bahagian bawah esofagus (organ yang menghubungkan mulut ke perut), menghalang refluks asid gastrik. Merokok mengurangkan kekuatan LES, sehingga membolehkan asid perut refluks, atau mengalir ke belakang ke dalam esofagus. Rasa sakit yang menyakitkan di dada yang disebabkan oleh refluks dikenali sebagai pedih ulu hati. Dalam jangka masa panjang, refluks yang berterusan boleh menyebabkan ulser pendarahan dalam esofagus, menyempitkan esofagus yang menyebabkan makanan tersekat, dan perubahan sel oesophageal yang boleh menyebabkan kanser. Selain daripada refluks asid gastrik, merokok meningkatkan risiko ulser peptik, penyakit hati, penyakit Crohn dan batu karang.

Selain daripada bahaya pencernaan yang jelas, merokok bertalu-talu juga boleh menjadikannya lebih sukar bagi anda untuk berhenti merokok. Selepas tempoh merokok bertalu-talu, tabiat tersebut akan dilakukan secara berterusan sehingga selepas Ramadan. Anda mungkin menyalakan satu rokok selepas rokok yang lain walaupun anda tidak berpuasa pada hari itu kerana anda telah dibiasakan untuk merokok secara berterusan semasa Iftar sepanjang Ramadan.

Adalah penting untuk mengakui bahawa selain ketagihan fizikal nikotin, ketagihan mental atau tingkah laku boleh menyebabkan cabaran yang ketara kepada anda untuk berhenti merokok. Berhenti merokok selalunya bererti belajar semula atau menyesuaikan rutin tingkah laku merokok anda, yang mungkin menjadi halangan yang sukar untuk diatasi. Jika anda menghabiskan seluruh bulan dengan merokok secara bertalu-talu dan bukannya menggunakan tempoh tersebut sebagai batu loncatan untuk berhenti merokok, anda kini ditinggalkan dengan tabiat yang sukar diatasi.

Mengimbangi masa puasa anda dengan merokok bertalu-talu juga akan menafikan manfaat pengurangan penggunaan rokok. Walaupun anda merokok hanya beberapa batang rokok dalam sehari pada bulan Ramadan, anda masih boleh terdedah kepada jumlah toksin yang sama. Kajian telah menunjukkan bahawa apabila perokok mengurangkan penggunaan rokok mereka, mereka mungkin mengimbanginya kembali dengan menyesuaikan cara mereka merokok untuk mendapatkan jumlah nikotin yang sama, dengan cara merokok, menghisap lebih lama atau lebih kuat. Oleh itu, merokok bertalu-talu juga menyiratkan mekanisme penggantian di mana anda tidak akan mendapat faedah yang besar daripada larangan merokok semasa berpuasa. Oleh itu, satu-satunya penyelesaian sebenar adalah dengan menghentikan merokok secara terus.

Sekarang anda tahu bahaya merokok bertalu-talu, mengapa tidak cuba berhenti merokok secara beransur-ansur sebelum, semasa dan selepas Ramadan? Selain mempunyai pelan berhenti, anda boleh menggunakan terapi penggantian nikotin sebagai bantuan berguna semasa tempoh berpuasa.
Patch
 nikotin boleh digunakan pada siang hari untuk memastikan bekalan nikotin yang dikawal rendah akan dapat menghalang gejala
withdrawal
. Ini dapat membantu mengurangkan godaan untuk merokok bertalu-talu semasa iftar. Gula getah nikotin pula boleh membantu anda untuk menjadi sibuk dengan mengunyah dan bukannya merokok selepas iftar.

Cubalah untuk mengurangkan kebiasaan merokok anda semasa anda mempersiapkan diri untuk menemui bulan suci. Kemudian, buatlah yang terbaik semasa bulan Ramadan dengan mengelakkan merokok bertalu-talu selepas Iftar dan mengurangkan penggantian rokok. Ramadan adalah masa dan motivasi yang sempurna untuk anda berhenti merokok. Sekiranya anda dapat menahan godaan untuk merokok ketika anda berpuasa, ia adalah petunjuk bahawa berhenti merokok adalah perkara yang tidak mustahil.


5 Sebab Naik Berat Badan Semasa Berpuasa

Bulan puasa biasanya dimanfaatkan oleh sebahagian orang untuk menurunkan berat badan,kerana aktiviti makan dalam sehari semakin berkurang. Jika di luar bulan Ramadan, kebiasaannya kita makan sebanyak tiga kali sekali, di bulan Ramadan ini, kekerapan makan hanya dua kali dalam sehari, iaitu ketika berbuka dan sahur. Namun bagi sebahagian orang, kekerapan makan yang berkurangan ini boleh membuat berat badan naik ketika berpuasa. Bagaimana? Lihat penjelasan lebih lanjut di bawah.

Punca berat badan naik ketika berpuasa

Perubahan gaya hidup selama berpuasa, sama ada pada pola makan atau aktiviti fizikal, akan memberi kesan pada perubahan fisiologi tubuh juga. Berikut adalah 5 punca berat badan naik ketika puasa yang biasa terjadi dan harus anda elakkan.

1. Makan tak ingat dunia semasa berbuka

Setelah seharian berpuasa, biasanya seseorang tidak dapat menahan godaan untuk melahap segala makanan yang ada di hadapannya selepas tiba waktu berbuka. Makanan yang mengandungi karbohidrat serta kadar gula dan garam yang tinggi kerap menjadi pilihan pertama ketika berbuka puasa. Jadi, tidak hairan jika berat badan anda bertambah di bulan Ramadan.

Oleh itu, ketika waktu berbuka tiba, buka puasa dengan makanan yang ringan dulu, contohnya buah, salad, atau sup. Ini adlaah kerana ketiga-tiga jenis makanan ini mengandungi rendah kalori dan cukup untuk membuat anda kenyang.

2. Hidangan yang lebih banyak

Sebahagian orang yang memang terbiasa makan dalam jumlah yang besar. Selera makan dan minum pada saat berbuka hingga sahur malah semakin meningkat. Hal inilah yang membuatkan orang terdedah mengalami kenaikan berat badan ketika puasa. Prinsipnya, orang menjadi gemuk kerana makanan yang dimakan lebih banyak daripada makanan yang diproses menjadi tenaga.

3. Penurunan aktiviti fizikal

Tidak dinafikan jika saat puasa badan jadi mudah letih ketika melakukan aktiviti. Tidak pelik jika kita jadi malas untuk sekadar melakukan aktiviti fizikal seperti bersenam. Belum lagi, rasa mengantuk yang sering melanda membuatkan masa tidur juga bertambah di siang hari. Padahal tanpa aktiviti fizikal, badan akan lebih sukar mengawal berat badan.

Jika kita mengambil kalori yang berlebihan semasa berbuka dan sahur, maka kalori berlebihan tersebut akan disimpan dan meningkatkan berat badan. Namun, dengan aktiviti fizikal, kalori berlebihan akan dimetabolisme sehingga mengurangkan kalori yang tersimpan. Itu sebabnya, semasa puasa anda juga perlu untuk melakukan aktiviti fizikal yang membolehkan anda tetap bergerak.

4. Kurang tidur

Pelbagai kajian menyatakan bahawa orang yang kurang tidur cenderung mengalami lebih berat badan berbanding dengan orang yang tidurnya cukup. Apabila seseorang mengalami gangguan tidur, hal ini mempengaruhi hormon yang mengawal metabolisme badan dan kawalan nafsu makan, iaitu hormon leptin.

Hormon leptin ini berfungsi untuk menghasilkan rasa lapar serta membantu mengawal nafsu makan seseorang. Ketika hormon leptin seseorang terlalu tinggi, maka tubuhnya akan mengalami gangguan terhadap persepsi rasa kenyang. Badan mereka akan terus rasa lapar walaupun telah makan banyak. Akibatnya, anda jadi sering lapar, terutamanya di malam hari sebelum tidur.

5. Langsung tidur selepas sahur

Banyak orang memilih meneruskan tidurnya setelah makan sahur sebelum memulakan aktiviti. Padahal tidur selepas makan mempunyai beberapa kesan negatif bagi kesihatan badan baik jangka pendek mahupun jangka panjang. Apabila anda tidur kurang dari 2 jam selepas makan, saluran peghadaman belum sempat mengisar makanan yang kita ambil sebelum tidur.

Hal ini akan menyebabkan gangguan saluran penghadaman dan penyerapan nutrisi di dalam tubuh. Akhirnya, makanan yang kita makan tidak mampu menghasilkan tenaga yang diperlukan oleh badan dan malah terkumpul di dalam tubuh sehingga menghasilkan lemak.